
(Parastā likumdošanas procedūra: pirmais lasījums)


Grozījums Nr.		1
Regulas priekšlikums
2. apsvērums
	

	Komisijas ierosinātais teksts
	Grozījums

	(2)	Draghi 2024. gada ziņojuma2 konstatējumi liecina, ka noteikumu skaita un sarežģītības pieaugums var ierobežot Savienības uzņēmumu manevrēšanas iespējas un liegt tiem saglabāt konkurētspēju. Ņemot vērā iepriekš minēto, konkrētas procedūras un prasības, kas noteiktas Eiropas Parlamenta un Padomes Regulās (EK) Nr. 1272/20083, (EK) Nr. 1223/20094 un (ES) 2019/10095, būtu jāvienkāršo un būtu jālikvidē nevajadzīgs regulatīvais slogs, vienlaikus saglabājot tādu pašu cilvēka veselības un vides aizsardzības līmeni.
	(2)	Draghi 2024. gada ziņojuma2 konstatējumi liecina, ka noteikumu skaita un sarežģītības pieaugums var ierobežot Savienības uzņēmumu manevrēšanas iespējas un liegt tiem saglabāt konkurētspēju. Ņemot vērā iepriekš minēto, būtu jāvienkāršo konkrētas procedūras un prasības, kas noteiktas Eiropas Parlamenta un Padomes Regulās (EK) Nr. 1272/20083, (EK) Nr. 1223/20094 un (ES) 2019/10095, un būtu jālikvidē nevajadzīgs administratīvais un regulatīvais slogs, vienlaikus saglabājot augstu patērētāju aizsardzības un cilvēka veselības un vides aizsardzības līmeni.

	_________________
	_________________

	2 2024 report by Mario Draghi on the future of European competitiveness: https://commission.europa.eu/topics/eu-competitiveness/draghi-report_en#paragraph_47059
	2 2024 report by Mario Draghi on the future of European competitiveness: https://commission.europa.eu/topics/eu-competitiveness/draghi-report_en#paragraph_47059

	3 Eiropas Parlamenta un Padomes Regula (EK) Nr. 1272/2008 (2008. gada 16. decembris) par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp., ELI: http://data.europa.eu/eli/reg/2008/1272/oj).
	3 Eiropas Parlamenta un Padomes Regula (EK) Nr. 1272/2008 (2008. gada 16. decembris) par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp., ELI: http://data.europa.eu/eli/reg/2008/1272/oj).

	4 Eiropas Parlamenta un Padomes Regula (EK) Nr. 1223/2009 (2009. gada 30. novembris) par kosmētikas līdzekļiem (OV L 342, 22.12.2009., 59. lpp., ELI: http://data.europa.eu/eli/reg/2009/1223/oj).
	4 Eiropas Parlamenta un Padomes Regula (EK) Nr. 1223/2009 (2009. gada 30. novembris) par kosmētikas līdzekļiem (OV L 342, 22.12.2009., 59. lpp., ELI: http://data.europa.eu/eli/reg/2009/1223/oj).

	5 Eiropas Parlamenta un Padomes Regula (ES) 2019/1009 (2019. gada 5. jūnijs), ar ko nosaka noteikumus par to, kā tirgū dara pieejamus ES mēslošanas līdzekļus, un ar ko groza Regulas (EK) Nr. 1069/2009 un (EK) Nr. 1107/2009 un atceļ Regulu (EK) Nr. 2003/2003 (OV L 170, 25.6.2019., 1. lpp., ELI: http://data.europa.eu/eli/reg/2019/1009/oj).
	5 Eiropas Parlamenta un Padomes Regula (ES) 2019/1009 (2019. gada 5. jūnijs), ar ko nosaka noteikumus par to, kā tirgū dara pieejamus ES mēslošanas līdzekļus, un ar ko groza Regulas (EK) Nr. 1069/2009 un (EK) Nr. 1107/2009 un atceļ Regulu (EK) Nr. 2003/2003 (OV L 170, 25.6.2019., 1. lpp., ELI: http://data.europa.eu/eli/reg/2019/1009/oj).



Grozījums Nr.		2
Regulas priekšlikums
2.a apsvērums (jauns)
	

	Komisijas ierosinātais teksts
	Grozījums

	
	(2a)	Mēslošanas līdzekļi, uz kuriem attiecas Regula (ES) 2019/1009, tieši ietekmē lauksaimnieku ražošanas izmaksas, ienākumus, drošību un konkurētspēju, savukārt ražotājiem radītais regulatīvais un administratīvais slogs tiek pārnests uz visu piegādes ķēdi. Tā kā Savienības konkurētspēja cita starpā ir atkarīga no inovācijas spējas, tiesiskajam regulējumam būtu jāatbalsta inovācija un tehniskais progress, saglabājot samērīgumu un izvairoties no nevajadzīga sloga, vienlaikus nodrošinot minētās regulas mērķu sasniegšanu.



Grozījums Nr.		3
Regulas priekšlikums
3. apsvērums
	

	Komisijas ierosinātais teksts
	Grozījums

	(3)	Saskaņā ar Komisijas mērķi veicināt principu “digitāls pēc noklusējuma”, lai atbalstītu digitālo pārveidi, un lai atvieglotu saziņu starp uzņēmējiem un par izpildi atbildīgajām valsts iestādēm, uz bīstamu vielu un maisījumu marķējuma ir jānorāda digitālā kontaktinformācija nolūkā uzlabot oficiālo kontroļu un izpildes panākšanas efektivitāti un paātrināt Regulas (EK) Nr. 1272/2008 prasībām neatbilstošu vielu un maisījumu atklāšanas procesu. Pašlaik piegādātājiem uz bīstamu vielu vai maisījumu iepakojuma etiķetes ir jānorāda sava adrese un tālruņa numurs, taču tas ne vienmēr ir pietiekami, lai nodrošinātu, ka par izpildi atbildīgās iestādes var ātri ar viņiem sazināties. Tāpēc ir jāpieprasa, lai piegādātāji nodrošina digitālu kontaktinformāciju, kas varētu būt jebkurš atjaunināts un pieejams tiešsaistes saziņas kanāls ar piegādātāju.
	(3)	Saskaņā ar Komisijas mērķi veicināt principu “digitāls pēc noklusējuma”, lai atbalstītu digitālo pārveidi, nevienu neatstājot novārtā, un lai atvieglotu saziņu starp piegādātājiem un fiziskām personām un starp piegādātājiem un par izpildi atbildīgajām valsts iestādēm, digitālā kontaktinformācijas norādīšana uz bīstamu vielu un maisījumu marķējuma palīdz uzlabot oficiālo kontroļu, izsekojamības, pārskatatbildības un izpildes panākšanas efektivitāti un paātrināt Regulas (EK) Nr. 1272/2008 prasībām neatbilstošu vielu un maisījumu atklāšanas procesu, kā arī nodrošināt, ka patērētājiem ir pieejama ātra un tieša kontaktinformācija ārkārtas vai negadījuma gadījumā. Pašlaik piegādātājiem uz bīstamu vielu vai maisījumu iepakojuma etiķetes ir jānorāda sava adrese un tālruņa numurs, taču tas ne vienmēr ir pietiekami, lai nodrošinātu, ka par izpildi atbildīgās iestādes var ātri ar viņiem sazināties. Tāpēc ir jāpieprasa, lai piegādātāji nodrošina arī digitālu kontaktinformāciju, kam vajadzētu būt atjauninātam un viegli un brīvi pieejamam tiešsaistes saziņas kanālam ar piegādātāju un kas ļauj saglabāt informāciju pastāvīgā informācijas nesējā. Ja tiek nodrošināta digitāla kontaktinformācija, tajā var tieši darīt pieejamu tālruņa numuru.



Grozījums Nr.		4
Regulas priekšlikums
3.a apsvērums (jauns)
	

	Komisijas ierosinātais teksts
	Grozījums

	
	(3a)	Digitālajai kontaktinformācijai būtu jānodrošina patērētājiem un iestādēm iespēja tieši un ātri sazināties ar piegādātājiem un tai vajadzētu būt pieejamai bez maksas un bez nepieciešamības sniegt personas datus, lejupielādēt vai izmantot lietotnes vai obligāti reģistrēties tikai tādēļ, lai sazinātos ar attiecīgo piegādātāju. Šāda digitāla kontaktinformācija var būt, piemēram, e-pasta adrese vai saziņas veidlapa tīmekļa vietnē. Tomēr tā nebūtu jāsaprot kā automātiskas atbildes uz jautājumiem, sarunboti vai faksa numuri. Termins “digitālā kontaktinformācija”, tāpat kā Eiropas Parlamenta un Padomes Regulā (ES) 2023/988 definētais termins “elektroniskā adrese”, būtu jāsaprot tehnoloģiski neitrālā veidā, paredzot iespēju tā attīstībai atbilstoši tehnoloģiju pilnveidei nākotnē, un tam būtu jāaptver visi tiešās digitālās saziņas veidi.



Grozījums Nr.		5
Regulas priekšlikums
5. apsvērums
	

	Komisijas ierosinātais teksts
	Grozījums

	(5)	Ar Eiropas Parlamenta un Padomes Regulu (ES) 2024/28656 tika ieviesti atbrīvojumi no marķēšanas un iepakošanas prasībām iepakojumiem ar tilpumu līdz 10 ml. Tomēr ir vajadzīgi turpmāki vienkāršojumi attiecībā uz šīs atkāpes piemērošanu gadījumos, kad uz šiem iepakojumiem attiecas papildu bīstamības apzīmējums EUH 208. Ir arī jāprecizē prasības attiecībā uz iekšējo un ārējo iepakojumu gadījumos, kad piemēro 10 ml atkāpi.
	(5)	Ar Eiropas Parlamenta un Padomes Regulu (ES) 2024/28656 tika ieviesti atbrīvojumi no marķēšanas un iepakošanas prasībām iepakojumiem ar tilpumu līdz 10 ml. Tā ieviesa iespēju noteiktos apstākļos nenorādīt marķējuma elementus uz šāda iekšēja iepakojuma.  Tomēr šie noteikumi ir jāvienkāršo, un ir jāprecizē, kādos gadījumos marķējuma elementi ir jānorāda uz ārējā iepakojuma, kad šos elementus var pilnībā izlaist. Turklāt Komisijai būtu jāveic novērtējums par to, vai uz iepakojumiem, kuru tilpums ir no 10 līdz 125 ml, būtu jāattiecina vēl kādi konkrēti obligāto marķējuma elementu samazinājumi.

	_________________
	_________________

	6 Eiropas Parlamenta un Padomes Regula (ES) 2024/2865 (2024. gada 23. oktobris), ar ko groza Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu (OV L, 2024/2865, 20.11.2024., ELI: http://data.europa.eu/eli/reg/2024/2865/oj).
	6 Eiropas Parlamenta un Padomes Regula (ES) 2024/2865 (2024. gada 23. oktobris), ar ko groza Regulu (EK) Nr. 1272/2008 par vielu un maisījumu klasificēšanu, marķēšanu un iepakošanu (OV L, 2024/2865, 20.11.2024., ELI: http://data.europa.eu/eli/reg/2024/2865/oj).



Grozījums Nr.		6
Regulas priekšlikums
6. apsvērums
	

	Komisijas ierosinātais teksts
	Grozījums

	(6)	Lai vielu un maisījumu piegādātājiem nodrošinātu elastību, radītu vienlīdzīgus nosacījumus maziem un vidējiem uzņēmumiem, kuri bieži izmanto etiķešu drukāšanas ārpakalpojumus, un atvieglotu atlokāmu etiķešu sagatavošanu un ražošanu, kas ir ievērojami ilgāka par standarta etiķešu izgatavošanu, ir jāatceļ fiksēts sešu mēnešu pārmarķēšanas termiņš un jāpieprasa bez liekas kavēšanās mainīt marķējumu pēc tam, kad piegādātājs ir ieguvis jaunus datus vai kad tam ir paziņoti jauni dati.
	(6)	Attiecībā uz marķējumu atjaunināšanu jaunas vai stingrākas pašklasifikācijas gadījumā piegādātājiem bez liekas kavēšanās būtu jāinformē savi tiešie pakārtotie lietotāji par jaunā izvērtējuma rezultātiem. Lai dotu pietiekamu laiku visiem vielu un maisījumu piegādātājiem, jo īpaši maziem un vidējiem uzņēmumiem, kuri bieži izmanto etiķešu drukāšanas ārpakalpojumus, un atvieglotu atlokāmu etiķešu sagatavošanu un ražošanu, kas ir ievērojami ilgāka par standarta etiķešu izgatavošanu, fiksētais sešu mēnešu pārmarķēšanas termiņš ir jāpagarina uz astoņpadsmit mēnešiem, vienlaikus turpinot pieprasīt bez liekas kavēšanās mainīt marķējumu pēc tam, kad piegādātājs ir ieguvis jaunus datus vai kad tam ir paziņoti jauni dati.



Grozījums Nr.		7
Regulas priekšlikums
7. apsvērums
	

	Komisijas ierosinātais teksts
	Grozījums

	(7)	Regulā (ES) 2024/2865 ir paredzēti noteikumi par marķējuma formatējuma obligātajām prasībām. Jauna informācija7 norādīja uz pārmērīgu administratīvo slogu un izmaksām, kas saistītas ar šīm prasībām. Lai līdzsvarotu vajadzību patērētājiem skaidri saprast marķējuma informāciju ar nepieciešamību samazināt tirgus šķēršļus un slogu nozarei8, ir jāvienkāršo pašreizējie formatēšanas pienākumi, nepazeminot cilvēka veselības un vides aizsardzības līmeni. Uzņēmējiem un izpildiestādēm arī turpmāk jābūt atbildīgiem par to, lai marķējums būtu salasāms saskaņā ar juridiskajām prasībām.
	(7)	Regulā (ES) 2024/2865 ir paredzēti noteikumi par marķējuma formatējuma obligātajām prasībām. Jauna informācija7 norādīja uz pārmērīgu administratīvo slogu un izmaksām, kas saistītas ar šīm prasībām. Lai līdzsvarotu vajadzību patērētājiem skaidri saprast marķējuma informāciju ar nepieciešamību samazināt tirgus šķēršļus un nepamatotu slogu nozarei8, it sevišķi mazajiem un vidējiem uzņēmumiem, ir jāvienkāršo pašreizējie formatēšanas pienākumi, nepazeminot cilvēka veselības un vides aizsardzības līmeni. Jaunajiem pasākumiem būtu jānodrošina augsts patērētāju aizsardzības līmenis un iekšējā tirgus pienācīga darbība. Piegādātājiem arī turpmāk jābūt atbildīgiem par to, lai marķējums būtu salasāms saskaņā ar juridiskajām prasībām.

	_________________
	_________________

	7 Detalizēta analīze par izmaksām, kas saistītas ar jaunām formatēšanas prasībām, ir sniegta dienestu darba dokumentā, kas pievienots dokumentam “Priekšlikums Eiropas Parlamenta un Padomes regulai, ar ko groza Regulas (EK) Nr. 1272/2008, (EK) Nr. 1223/2009 un (ES) 2019/1009 saistībā ar ķīmisko produktu konkrētu prasību un procedūru vienkāršošanu”, SWD(2025) 531, 14. lpp.
	7 Detalizēta analīze par izmaksām, kas saistītas ar jaunām formatēšanas prasībām, ir sniegta dienestu darba dokumentā, kas pievienots dokumentam “Priekšlikums Eiropas Parlamenta un Padomes regulai, ar ko groza Regulas (EK) Nr. 1272/2008, (EK) Nr. 1223/2009 un (ES) 2019/1009 saistībā ar ķīmisko produktu konkrētu prasību un procedūru vienkāršošanu”, SWD(2025) 531, 14. lpp.

	8 Kā izklāstīts Komisijas paziņojumā Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Vienotais tirgus – Eiropas vietējais tirgus nepastāvīgā pasaulē. Stratēģija, kā vienoto tirgu padarīt vienkāršu, netraucētu un spēcīgu”, COM(2025) 500 final, 10. lpp., pieejams: https://single-market-economy.ec.europa.eu/document/download/d92c78d0-7d47-4a16-b53f-1cead54bcb49_en?filename=Communication%20-%20Single%20Market%20Strategy.pdf.
	8 Kā izklāstīts Komisijas paziņojumā Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Vienotais tirgus – Eiropas vietējais tirgus nepastāvīgā pasaulē. Stratēģija, kā vienoto tirgu padarīt vienkāršu, netraucētu un spēcīgu”, COM(2025) 500 final, 10. lpp., pieejams: https://single-market-economy.ec.europa.eu/document/download/d92c78d0-7d47-4a16-b53f-1cead54bcb49_en?filename=Communication%20-%20Single%20Market%20Strategy.pdf.



Grozījums Nr.		8
Regulas priekšlikums
7.a apsvērums (jauns)
	

	Komisijas ierosinātais teksts
	Grozījums

	
	(7a)	Marķējums ir galvenais un nereti vienīgais bīstamības informācijas un drošas lietošanas norādījumu avots, kas viegli pieejams patērētājiem, savukārt profesionālie un rūpnieciskie lietotāji pirms lietošanas tiek informēti par bīstamību, kas saistīta ar konkrētu vielu vai maisījumu, kad tie iepazīstas ar drošības datu lapām un iziet drošības apmācību. Tādēļ ir marķējumam ir jābūt obligāti viegli salasāmam ne tikai normālos apstākļos, bet arī ārkārtas apstākļos, piemēram, ja notiek negadījums.



Grozījums Nr.		9
Regulas priekšlikums
7.b apsvērums (jauns)
	

	Komisijas ierosinātais teksts
	Grozījums

	
	(7b)	Lai nodrošinātu, ka marķējums ir pienācīgi salasāms, tā tekstam vismaz būtu skaidri jākontrastē ar fonu, jābūt piemērotam šriftam, atbilstoša lieluma burtiem un atstarpēm starp rindām un burtiem, pienācīgam vispārējam marķējuma dizainam un citiem attiecīgiem formatējuma elementiem. Jo īpaši vielām vai maisījumiem, ko dara pieejamus tirgū plašai sabiedrībai, 17. panta 1. punktā minētajos marķējuma elementos būtu jāizmanto tāds burtu izmērs, kurā x-augstums ir 1,2 mm vai lielāks. Tomēr, ja iepakojuma saturs nepārsniedz 125 ml, 17. panta 1. punktā minētajos marķējuma elementos varētu izmantot tādu burtu izmēru, kurā x-augstums ir 0,9 mm vai lielāks. Eiropas Ķimikāliju aģentūrai (ECHA) būtu jāatjaunina savi norādījumi par marķējumu formatēšanu un jāiekļauj skaidri piemēri par to, kas ir pieņemami un nepieņemami marķējuma formatējuma piemēri. Norādījumos būtu jāapsver marķējuma formāti, ko paredz citi attiecīgi Savienības tiesību akti un jāņem vērā paraugprakse “pieejama dizaina” jomā un atzīttie salasāmības standarti, cita starpā pieņemamas un nepieņemamas krāsu kombinācijas kontrasta nodrošināšanai. Šiem norādījumiem būtu jāpalīdz attiecīgajām valsts iestādēm nodrošināt izpildi, tos būtu jāizstrādā saskaņā ar labāka regulējuma principiem un pamatojoties uz pienācīgu apspriešanos ar ieinteresētajām personām, tiem būtu jāsekmē konkurētspēja, samazinot nevajadzīgu slogu, jānodrošina noteiktība piegādātājiem un jānodrošina godīga konkurence iekšējā tirgū.



Grozījums Nr.		10
Regulas priekšlikums
8. apsvērums
	

	Komisijas ierosinātais teksts
	Grozījums

	(8)	Lai mazinātu slogu nozarei un uzlabotu vielu un maisījumu brīvu apriti iekšējā tirgū, ir lietderīgi grozīt Regulu (EK) Nr. 1272/2008 attiecībā uz noteikumiem par reklāmu un tālpiedāvājumiem, izmantojot priekšrocības, ko sniedz spēkā esošie noteikumi citos Savienības tiesību aktos ar tādiem pašiem mērķiem. Šajā sakarā prasības attiecībā uz reklāmu un tālpiedāvājumiem būtu jāattiecina tikai uz produktiem, ko laiž tirgū plašai sabiedrībai, jo Regulā (EK) Nr. 1907/20069 jau ir paredzēti skaidri pienākumi attiecībā uz informācijas plūsmām vielu un maisījumu piegādes ķēdēs.
	(8)	Lai mazinātu slogu nozarei un uzlabotu vielu un maisījumu brīvu apriti iekšējā tirgū, ir lietderīgi grozīt Regulu (EK) Nr. 1272/2008 attiecībā uz noteikumiem par reklāmu un tālpārdošanas piedāvājumiem, izmantojot priekšrocības, ko sniedz spēkā esošie noteikumi citos Savienības tiesību aktos ar tādiem pašiem mērķiem. Šajā sakarā prasības attiecībā uz reklāmu un tālpārdošanas piedāvājumiem būtu jāattiecina tikai uz produktiem, ko laiž tirgū plašai sabiedrībai, jo Regulā (EK) Nr. 1907/20069 jau ir paredzēti skaidri pienākumi attiecībā uz informācijas plūsmām vielu un maisījumu piegādes ķēdēs.

	_________________
	_________________

	9 Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp., ELI: http://data.europa.eu/eli/reg/2006/1907/oj).
	9 Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp., ELI: http://data.europa.eu/eli/reg/2006/1907/oj).



Grozījums Nr.		11
Regulas priekšlikums
8.a apsvērums (jauns)
	

	Komisijas ierosinātais teksts
	Grozījums

	
	(8a)	Profesionālie un rūpnieciskie lietotāji parasti labāk nekā patērētāji ir informēti par bīstamību, kas saistīta ar vielām un maisījumiem. Tāpēc ir lietderīgi informācijas prasības attiecībā uz reklāmu diferencēt atkarībā no tā, vai ražojumi ir paredzēti profesionālai un rūpnieciskai izmantošanai vai patērētājiem, vai arī tie patērētājiem ir tieši darīti pieejami. Novērtējot, vai reklāma ir vērsta uz patērētājiem vai arī tā patērētājiem ir tieši darīti pieejami, kompetentajām iestādēm būtu jāņem vērā objektīvi elementi, tostarp tas, vai ir skaidri norādīts, ka viela vai maisījums ir paredzēts tikai profesionālai lietošanai, kā arī konteksts, kurā reklāma vai piedāvājums ir darīts pieejams, piemēram, nozares gadatirgi, nozares publikācijas vai profesionāliem lietotājiem paredzētas digitālās platformas. Līdzīgi noteikumi jau pastāv Savienības tiesību aktos.



Grozījums Nr.		12
Regulas priekšlikums
9. apsvērums
	

	Komisijas ierosinātais teksts
	Grozījums

	(9)	Pirms grozījumiem, kas ieviesti ar Regulu (ES) 2024/2865, Regulā (EK) Nr. 1272/2008 bija noteikts, ka tādu bīstamu maisījumu reklāmās, par kuriem plašākas sabiedrības pārstāvim ir atļauts noslēgt pirkuma līgumu, iepriekš neredzot marķējumu, bija jānorāda uz etiķetes norādīto apdraudējumu veids vai veidi un vielu reklāmās bija jānorāda attiecīgās bīstamības klases vai bīstamības kategorijas. Ar Regulu (ES) 2024/2865 tika ieviesta jauna prasība visā bīstamo vielu un maisījumu tālpārdošanā iekļaut piedāvājumā visu marķējuma informāciju, tādējādi nodrošinot, ka pircējs vienmēr ir informēts par apdraudējumiem pirms produkta iegādes. Minētā regula arī paplašināja prasības attiecībā uz reklāmām, pieprasot norādīt bīstamības piktogrammas, signālvārdus, bīstamības apzīmējumus un papildu apzīmējumus un turklāt aicināt plašāku sabiedrību sekot līdzi informācijai uz produkta etiķetes. Reklāma ir veids, kā veicināt ķīmisko produktu pārdošanu vai lietošanu, un pārdošanas brīdī marķējumā uz vielas vai maisījuma iepakojuma vai tālpiedāvājumā sniegtajā marķējumā ir sniegta pilnīga informācija par bīstamību, kas saistīta ar minēto vielu vai maisījumu. Tāpēc būtu lietderīgi pieprasīt reklāmās aicināt klientus pirms lietošanas nolasīt marķējumu un informāciju par produktu, bet nedublēt marķējumā sniegto informāciju par bīstamību.
	(9)	Pirms grozījumiem, kas ieviesti ar Regulu (ES) 2024/2865, Regulā (EK) Nr. 1272/2008 bija noteikts, ka tādu bīstamu maisījumu reklāmās, par kuriem plašākas sabiedrības pārstāvim ir atļauts noslēgt pirkuma līgumu, iepriekš neredzot marķējumu, bija jānorāda uz etiķetes norādīto apdraudējumu veids vai veidi un vielu reklāmās bija jānorāda attiecīgās bīstamības klases vai bīstamības kategorijas. Ar Regulu (ES) 2024/2865 tika ieviesta jauna prasība visā bīstamo vielu un maisījumu tālpārdošanā iekļaut piedāvājumā visu marķējuma informāciju, tādējādi nodrošinot, ka pircējs vienmēr ir informēts par apdraudējumiem pirms produkta iegādes. Minētā regula arī paplašināja prasības attiecībā uz reklāmām, pieprasot norādīt bīstamības piktogrammas, signālvārdus, bīstamības apzīmējumus un papildu apzīmējumus un turklāt aicināt plašāku sabiedrību sekot līdzi informācijai uz produkta etiķetes. Reklāma ir veids, kā veicināt ķīmisko produktu pārdošanu vai lietošanu, un pārdošanas brīdī marķējumā uz vielas vai maisījuma iepakojuma vai tālpiedāvājumā sniegtajā marķējumā ir sniegta pilnīga informācija par bīstamību, kas saistīta ar minēto vielu vai maisījumu. Tāpēc būtu lietderīgi pieprasīt, lai reklāmās klienti tiktu aicināti pirms lietošanas nolasīt marķējumu un informāciju par produktu un tajās tiktu iekļauts vai nu signālvārds, vai piktogramma, nedublējot visu marķējumā sniegto informāciju par bīstamību. Šī pieeja nodrošina, ka reklāmas joprojām būs pietiekami informatīvas, brīdinot potenciālos lietotājus par produkta bīstamību, bet netiktu piemērotas prasības, kas reklāmas padarītu “pārpildītas”, sarežģīti interpretējamas vai komerciāli nelietderīgas. Ņemot vērā dažnedažādos reklāmas veidus, būtu jānodrošina zināma elastība piegādātājiem attiecībā uz to, kā šī informācija sniedzama reklāmās.



Grozījums Nr.		13
Regulas priekšlikums
10. apsvērums
	

	Komisijas ierosinātais teksts
	Grozījums

	(10)	Tā kā Eiropas Parlamenta un Padomes Regulā (EK) Nr. 1107/200910 un Eiropas Parlamenta un Padomes Regulā (ES) Nr. 528/201211 ir noteikts, ka atļauto augu aizsardzības līdzekļu un biocīdu reklāmās ir jāizmanto norāde “Pirms lietošanas vienmēr izlasīt marķējumu un informāciju par biocīdu”, būtu lietderīgi izmantot tādu pašu prasību attiecībā uz bīstamu vielu un maisījumu reklāmām, lai nodrošinātu konsekvenci, it īpaši gadījumos, kad reklamētās bīstamās vielas un maisījumi ir arī atļauti augu aizsardzības līdzekļi vai biocīdi.
	(10)	Tā kā Eiropas Parlamenta un Padomes Regulā (EK) Nr. 1107/200910 un Eiropas Parlamenta un Padomes Regulā (ES) Nr. 528/201211 ir noteikts, ka atļauto augu aizsardzības līdzekļu un biocīdu reklāmās ir jāizmanto norāde “Pirms lietošanas vienmēr izlasīt marķējumu un informāciju par biocīdu”, būtu lietderīgi reklāmdevējiem izmantot tādu pašu norādi attiecībā uz bīstamu vielu un maisījumu reklāmām, lai nodrošinātu konsekvenci, it īpaši gadījumos, kad reklamētās bīstamās vielas un maisījumi ir arī atļauti augu aizsardzības līdzekļi vai biocīdi.

	_________________
	_________________

	10 Eiropas Parlamenta un Padomes Regula (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp., ELI: http://data.europa.eu/eli/reg/2009/1107/oj).
	10 Eiropas Parlamenta un Padomes Regula (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp., ELI: http://data.europa.eu/eli/reg/2009/1107/oj).

	11 Eiropas Parlamenta un Padomes Regula (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (OV L 167, 27.6.2012., 1. lpp., ELI: http://data.europa.eu/eli/reg/2012/528/oj).
	11 Eiropas Parlamenta un Padomes Regula (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (OV L 167, 27.6.2012., 1. lpp., ELI: http://data.europa.eu/eli/reg/2012/528/oj).



Grozījums Nr.		14
Regulas priekšlikums
12. apsvērums
	

	Komisijas ierosinātais teksts
	Grozījums

	(12)	Ar Regulu (ES) 2024/2865 tika ieviesta iespēja dažus marķēšanas elementus iekļaut tikai digitālajā etiķetē. Lai nodrošinātu tehnoloģiju plašāku izmantošanu un nodrošinātu vienkāršāku un elastīgāku pieeju marķēšanai, piegādātājiem būtu jāļauj norādīt visu papildu piegādātāju kontaktinformāciju tikai digitālajā etiķetē. Digitālās kontaktinformācijas iekļaušana būtu lietderīga arī tad, ja digitālajā etiķetē ir norādīta papildu piegādātāju kontaktinformācija.
	(12)	Ar Regulu (ES) 2024/2865 tika ieviesta iespēja dažus marķēšanas elementus iekļaut tikai digitālajā etiķetē. Lai nodrošinātu tehnoloģiju plašāku izmantošanu un nodrošinātu vienkāršāku un elastīgāku pieeju marķēšanai, piegādātājiem būtu jāļauj norādīt visu papildu piegādātāju kontaktinformāciju tikai digitālajā etiķetē. Digitālās kontaktinformācijas iekļaušana būtu lietderīga arī tad, ja digitālajā etiķetē ir norādīta papildu piegādātāju kontaktinformācija. Lai nodrošinātu iespēju ātri sazināties, kas ir būtiski konkrētās situācijās, piemēram, ārkārtas gadījumos, digitālajai kontaktinformācijai nevajadzētu būt bez tālruņa numura.



Grozījums Nr.		15
Regulas priekšlikums
12.a apsvērums (jauns)
	

	Komisijas ierosinātais teksts
	Grozījums

	
	(12a)	Tintes strūklas kasetnēm (≤ 150 ml) (ko piegādā ārējā iepakojumā un kas projektētas tā, lai printerī tās ievietotu patērētājs vai profesionālais lietotājs) ir ļoti ierobežots virsmas laukums marķēšanai un attiecībā uz tām nav iespējams izmantot atlokāmās etiķetes iespēju, kas pieļauj daudzvalodu risinājumus. Šādos gadījumos būtu jāļauj piegādātājiem samazināt marķējumā norādāmo bīstamības informāciju, ievērojot konkrētus nosacījumus. 



Grozījums Nr.		16
Regulas priekšlikums
14. apsvērums
	

	Komisijas ierosinātais teksts
	Grozījums

	(14)	Atbilstoši Regulas (EK) Nr. 1272/2008 pārejas noteikumiem piegādātājiem būtu jābūt iespējai jaunos klasificēšanas, marķēšanas un iepakošanas noteikumus, kas ieviesti ar šo regulu, brīvprātīgi piemērot jau pirms šo noteikumu atliktās piemērošanas dienas.
	(14)	Atbilstoši Regulas (EK) Nr. 1272/2008 pārejas noteikumiem piegādātājiem būtu jābūt iespējai jaunos klasificēšanas, marķēšanas un iepakošanas noteikumus, kas ieviesti ar šo regulu, brīvprātīgi piemērot jau pirms šo noteikumu atliktās piemērošanas dienas, un valstu iestādēm būtu jāmudina viņus to darīt.



Grozījums Nr.		17
Regulas priekšlikums
17. apsvērums
	

	Komisijas ierosinātais teksts
	Grozījums

	(17)	Būtu jāracionalizē nosacījumi, kas pieļauj atbrīvojumus no aizlieguma izmantot šādas vielas kosmētikas līdzekļos, un būtu jāprecizē to darbības joma. Turklāt atbilstība pārtikas nekaitīguma prasībām nav saderīga ar tehnisko un zinātnes progresu, kas ļauj izstrādāt jaunas vielas izmantošanai kosmētikas līdzekļos, kuras netiek izmantotas vai nav atrodamas pārtikā. Atbilstība pārtikas nekaitīguma prasībām neuzlabo kosmētikas līdzekļu drošumu, jo abas produktu kategorijas pēc būtības atšķiras. Tādēļ ir lietderīgi atcelt šo nosacījumu.
	(17)	Nosacījumi, kas pieļauj atbrīvojumus no aizlieguma izmantot šādas vielas kosmētikas līdzekļos, būtu jāracionalizē, nepazeminot cilvēku veselības, drošuma un patērētāju aizsardzības augsto līmeni, un būtu jāprecizē to darbības joma. Turklāt atbilstība pārtikas nekaitīguma prasībām nav saderīga ar tehnisko un zinātnes progresu, kas ļauj izstrādāt jaunas vielas izmantošanai kosmētikas līdzekļos, kuras netiek izmantotas vai nav atrodamas pārtikā. Atbilstība pārtikas nekaitīguma prasībām ne vienmēr uzlabo kosmētikas līdzekļu drošumu, jo abas produktu kategorijas pēc būtības atšķiras. Tādēļ ir lietderīgi atcelt šo nosacījumu.



Grozījums Nr.		18
Regulas priekšlikums
18. apsvērums
	

	Komisijas ierosinātais teksts
	Grozījums

	(18)	Turklāt būtu jāprecizē elementi, kas jāapsver, ņemot vērā piemērotu alternatīvu pieejamības nosacījumu. Jo īpaši būtu jāparedz, ka alternatīvās vielas lietošana samazina vispārējo risku cilvēku veselībai un videi un ka viela nodrošina līdzvērtīgu vai līdzīgu funkcija kosmētikas līdzeklī, kā arī tai jābūt pieejamai tirgū pietiekamā daudzumā, lai šāda alternatīva būtu tehniski iespējama un ekonomiski dzīvotspējīga uzņēmumiem un jo īpaši MVU. Turklāt piekļuvi vielai nevajadzētu ierobežot ar patentiem vai izejvielu ierobežojumiem. Analizējot alternatīvu piemērotību, vajadzētu būt arī iespējai kā būtiskus faktorus ņemt vērā ekonomiskos aspektus, piemēram, pārformulēšanas izmaksas un salīdzinošo ieguldījumu kopējās ražošanas izmaksās.
	(18)	Turklāt būtu jāizklāsta elementi, kas jāapsver, ņemot vērā piemērotu alternatīvu pieejamības nosacījumu. Jo īpaši būtu jāparedz, ka jebkādas tādas alternatīvas vielas lietošana, kas aizstāj klasificētu vielu, ir droša cilvēku veselībai. Alternatīvai būtu jānodrošina līdzīga funkcija un salīdzināms efektivitātes un snieguma līmenis, kā arī tai jābūt pieejamai tirgū pietiekamā daudzumā vai, visticamāk, jābūt pieejamai pietiekamā daudzumā, kas apmierinātu pašreizējo pieprasījumu, un tai ir pierādīts potenciāls apmierināt sagaidāmo pieprasījumu saprātīgā termiņā. Tā izmantošanai vajadzētu būt tehniski un ekonomiski iespējamai uzņēmumiem un jo īpaši MVU, lai nodrošinātu ilgtspējīgu ražošanu. Lai novērtētu ekonomisko iespējamību, alternatīvu piemērotības analīzē kā būtiskus faktorus var ņemt vērā ekonomiskos aspektus, piemēram, pārformulēšanas izmaksas un salīdzinošo ieguldījumu kopējās ražošanas izmaksās.



Grozījums Nr.		19
Regulas priekšlikums
19. apsvērums
	

	Komisijas ierosinātais teksts
	Grozījums

	(19)	Turklāt, lai racionalizētu atkāpes procedūru, SCCS novērtēšanas kritērijā būtu jāiekļauj nosacījums, ka atkāpes pieprasījums tiek iesniegts par konkrētu lietojumu produktu kategorijā ar zināmu iedarbību. Pašlaik zinātniskā komiteja jau izvērtē vielas drošumu, ņemot vērā tās bīstamās īpašības un iedarbību (t. i., konkrētu lietojumu konkrētā produktu kategorijā), tāpēc atsevišķs kritērijs ir lieks.
	(19)	Turklāt, lai racionalizētu atkāpes procedūru, SCCS novērtēšanas kritērijā būtu jāiekļauj nosacījums, ka atkāpes pieprasījums tiek iesniegts par konkrētu lietojumu produktu kategorijā ar zināmu iedarbību. Pašlaik zinātniskā komiteja jau izvērtē vielas drošumu, ņemot vērā tās bīstamās īpašības un iedarbību (konkrētu lietojumu konkrētā produktu kategorijā), tāpēc atsevišķs kritērijs ir lieks.



Grozījums Nr.		20
Regulas priekšlikums
21. apsvērums
	

	Komisijas ierosinātais teksts
	Grozījums

	(21)	Bieži vien viela var būt arī dabīgu kompleksu vielu, piemēram, ēterisko eļļu, sastāvdaļa. Šādos gadījumos aizliegums lietot kosmētikas līdzekļos saskaņā ar Regulas (EK) Nr. 1223/2009 15. pantu attiecas tikai uz vielu, kas minēta Regulas (EK) Nr. 1272/2008 VI pielikuma 3. daļā. Tas nozīmē, ka aizliegums neattiecas uz dabīgām kompleksām vielām, kas satur CMR klasificētu sastāvdaļu, izņemot gadījumus, kad minētā dabīgā kompleksā viela pati par sevi ir iekļauta Regulas (EK) Nr. 1272/2008 VI pielikuma 3. daļas 1.A, 1.B vai 2. kategorijas CMR vielas sarakstā. Tomēr, tā kā sastāvdaļas harmonizētā klasifikācija var radīt bažas par dabīgo komplekso vielu drošumu, ja tās izmanto kosmētikas līdzekļos, Komisijai būtu jāpilnvaro SCCS novērtēt šādas sastāvdaļas ietekmi uz dabisku kompleksu vielu drošumu, ja rodas bažas par drošumu, un jāveic attiecīgi regulatīvie pasākumi saskaņā ar Regulas (EK) Nr. 1223/2009 31. panta 1. punktu.
	(21)	Vielas, kurām ir vairāk nekā viena sastāvdaļa, kas ekstrahēta no augiem vai augu daļām un nav ķīmiski pārveidota, kā definēts Regulas (EK) Nr. 1907/2006 3. panta 40. punktā, bieži dēvē par dabīgām kompleksām vielām jeb NCS. Tās var saturēt vienu vai vairākas vielas, kas klasificētas kā CMR vielas, lai gan dabīgā kompleksā viela kopumā pati nav klasificēta kā CMR viela. Šādām vielām jāpiemēro augsts patērētāju aizsardzības līmenis, kas pamatojas uz zinātnes atziņām un no to lietošanas izrietošās iedarbības faktiskajiem apstākļiem. Aizliegums lietot kosmētikas līdzekļos saskaņā ar Regulas (EK) Nr. 1223/2009 15. pantu attiecas tikai uz vielu, kas minēta Regulas (EK) Nr. 1272/2008 VI pielikuma 3. daļā. Aizliegums neattiecas uz dabīgām kompleksām vielām, kas satur CMR klasificētu sastāvdaļu, izņemot gadījumus, kad minētā dabīgā kompleksā viela pati par sevi ir klasificēta kā CMR viela Regulas (EK) Nr. 1272/2008 VI pielikuma 3. daļas 1.A, 1.B vai 2. kategorijā. Tomēr, tā kā sastāvdaļas harmonizētā klasifikācija rada bažas par dabīgo komplekso vielu lietošanu un drošumu, ja tās izmanto kosmētikas līdzekļos, Komisijai būtu nekavējoties jāpilnvaro SCCS novērtēt šādu vielu drošumu un attiecīgā gadījumā jāveic attiecīga regulatīva rīcība saskaņā ar Regulas (EK) Nr. 1223/2009 31. panta 1. punktu. SCCS novērtējumam vajadzētu būt savlaicīgam, lai nozarei nodrošinātu prognozējamību.



Grozījums Nr.		21
Regulas priekšlikums
22. apsvērums
	

	Komisijas ierosinātais teksts
	Grozījums

	(22)	Ja vielas izmantošana kosmētikas līdzekļos ir aizliegta vai ierobežota, ražotājiem, importētājiem, izplatītājiem un atbildīgajām personām būtu jādod pietiekams laiks, lai veiktu vajadzīgos pasākumus nolūkā pārformulēt un no jauna marķēt savus produktus un izņemt no izplatīšanas un iznīcināt nepārdotos līdzekļus, kas neatbilst jaunajām prasībām. Tāpēc pēc attiecīgo Regulas (EK) Nr. 1223/2009 grozījumu stāšanās spēkā būtu jāparedz 12 mēnešu periods, kurā laist tirgū attiecīgo vielu saturošus kosmētikas līdzekļus, un 24 mēnešu periods, kurā tie jādara pieejami tirgū.
	(22)	Ja vielas izmantošana kosmētikas līdzekļos ir aizliegta vai ierobežota, ražotājiem, importētājiem, izplatītājiem un atbildīgajām personām būtu jādod pietiekams laiks, lai veiktu vajadzīgos pasākumus nolūkā pārformulēt, pārbaudīt un no jauna marķēt savus produktus un izņemt no izplatīšanas un iznīcināt nepārdotos līdzekļus, kas neatbilst jaunajām prasībām. Tāpēc, ja nav iesniegts lūgums piemērot atkāpi, pēc attiecīgo Regulas (EK) Nr. 1223/2009 grozījumu stāšanās spēkā būtu jāparedz 6 mēnešu periods, kurā laist tirgū attiecīgo vielu saturošus kosmētikas līdzekļus, un 15 mēnešu periods, kurā tie jādara pieejami tirgū. Ja ir iesniegts lūgums piemērot atkāpi un SCCS ir konstatējusi, ka viela nav droša, minētie termiņi būtu jāsaīsina līdz 3 mēnešiem laišanai tirgū un 12 mēnešiem darīšanai pieejamam tirgū. Ja ir iesniegts lūgums piemērot atkāpi un SCCS ir konstatējusi, ka viela ir droša, bet lūgums ir noraidīts piemērotu alternatīvu pieejamības dēļ, minētie termiņi būtu jāpagarina līdz 24 mēnešiem laišanai tirgū un līdz 48 mēnešiem darīšanai pieejamam tirgū ar nosacījumu, ka vienmēr ir pieejams atjaunināts kosmētikas līdzekļu drošuma ziņojums (CPSR).



Grozījums Nr.		22
Regulas priekšlikums
23. apsvērums
	

	Komisijas ierosinātais teksts
	Grozījums

	(23)	Lai samazinātu atbilstības nodrošināšanu un administratīvo slogu uzņēmumiem, kas darbojas kosmētikas nozarē, pirms kosmētikas līdzekļu laišanas Savienības tirgū būtu jāpieprasa tikai viens paziņojums par kosmētikas līdzekļiem. Šādas paziņošanas nosacījumi nediskriminējošā veidā būtu jāpiemēro kosmētikas līdzekļiem, kas satur nanomateriālus, un tiem kosmētikas līdzekļiem, kuri tos nesatur. Lai saglabātu modrību attiecībā uz nanomateriāliem, būtu jāprasa konkrēto informāciju par kosmētikas līdzeklī izmantotajiem nanomateriāliem sniegt kosmētikas līdzekļa drošuma ziņojumā, lai kompetentās iestādes ar to varētu iepazīties gadījumos, kad bažas par iespējamo risku cilvēka veselībai rada konkrēta nanomateriāla izmantošana.
	(23)	Lai samazinātu atbilstības nodrošināšanu un administratīvo slogu uzņēmumiem, kas darbojas kosmētikas nozarē, būtu jāprasa, lai pirms kosmētikas līdzekļu laišanas Savienības tirgū tie par šiem kosmētikas līdzekļiem paziņotu Komisijai. Lai saglabātu modrību attiecībā uz nanomateriāliem kosmētikas līdzekļos, būtu jāprasa šajā paziņojumā iekļaut nanomateriāla identifikāciju, tostarp tā ķīmisko nosaukumu (IUPAC) un citus deskriptorus, kas norādīti II-VI pielikuma preambulas 2. punktā, un tāda nanomateriāla specifikāciju, tostarp daļiņu izmēru, fizikālās un ķīmiskās īpašības, ko vienā gadā paredzēts laist tirgū. Tas ir vajadzīgs tādēļ, lai Komisija varētu pieprasīt drošuma novērtējumu gadījumos, kad pastāv bažas. Tāpat būtu skaidri jāprasa konkrēto informāciju par kosmētikas līdzeklī izmantotajiem nanomateriāliem sniegt Kosmētikas līdzekļu paziņošanas portālā (CPNP) un kosmētikas līdzekļa drošuma ziņojumā, kuri abi ir pieejami kompetentajām iestādēm un ar kuriem tās var iepazīties gadījumos, kad konkrēta nanomateriāla izmantošana kosmētikas līdzekļos rada bažas par iespējamo risku cilvēka veselībai.



Grozījums Nr.		23
Regulas priekšlikums
25. apsvērums
	

	Komisijas ierosinātais teksts
	Grozījums

	(25)	Kosmētikas līdzekļi ir pasaules mērogā tirgotas preces. Tāpēc ir svarīgi, lai sastāvdaļu nosaukumi, kas norādīti to marķējumā, atspoguļotu pašreizējo zinātnes un tehnisko progresu. Starptautiski atzītu kosmētikas līdzekļu sastāvdaļu nosaukumu izmantošana ir svarīgs faktors, kas veicina pārredzamību un kosmētikas līdzekļu pārrobežu tirdzniecību. Šai regulai būtu jāļauj izmantot starptautiski atzītus nosaukumus kosmētikas līdzekļu marķējumā, Komisijai neveicot nekādas papildu reglamentējošas darbības. Tā kā Komisijas pieņemtais sastāvdaļu kopīgo nosaukumu glosārijs palēninātu jauno nosaukumu izmantošanas procesu, būtu jāatceļ noteikums, kas paredz, ka Komisijai jāpieņem šāds glosārijs.
	(25)	Kosmētikas līdzekļi ir pasaules mērogā tirgotas preces un tāpēc ir būtiski, lai sastāvdaļu nosaukumi, kas norādīti to marķējumā, laikus atspoguļotu pašreizējo zinātnes un tehnisko progresu. Starptautiski atzīta nomenklatūras, piemēram, Kosmētikas līdzekļu sastāvdaļu vienotās starptautiskās nomenklatūras (INCI), nosaukumu izmantošana ir svarīgs faktors, kas veicina sastāvdaļu pārredzamību patērētājiem, nodrošina konsekvenci starp jurisdikcijām un atvieglo kosmētikas līdzekļu pārrobežu tirdzniecību. INCI nosaukumus uztur Personīgās aprūpes produktu padome (PCPC) kā starptautisku nozares standartu, un tos plaši atzīst regulatori un ieinteresētās personas visā pasaulē. Šai regulai būtu jāļauj kosmētikas līdzekļu marķējumā tieši izmantot starptautiski atzītu nosaukumu nomenklatūru, piemēram, INCI, Komisijai neveicot nekādas turpmākas papildu reglamentējošas darbības. Ja sastāvdaļas vispārpieņemtais nosaukums INCI nav pieejams, būtu jāizmanto cita vispāratzīta nomenklatūra, piemēram, nosaukumi, kas noteikti atzītās starptautiskās ķīmisko produktu vai farmakopejas atsaucēs vai citos autoritatīvos avotos, uz kuriem parasti paļaujas nozare un regulatori. Šāda pieeja nodrošina elastību, novērš nevajadzīgu administratīvo slogu un garantē, ka kosmētikas līdzekļa marķējumā izmantotie sastāvdaļu nosaukumi ir aktuāli, starptautiski saskanīgi un viegli saprotami patērētājiem. Tā kā Komisijas pieņemtais sastāvdaļu kopīgo nosaukumu glosārijs palēninātu jauno nosaukumu izmantošanas procesu, būtu jāatceļ noteikums, kas paredz, ka Komisijai jāpieņem šāds glosārijs.



Grozījums Nr.		24
Regulas priekšlikums
25.a apsvērums (jauns)
	

	Komisijas ierosinātais teksts
	Grozījums

	
	(25a)	Lai nodrošinātu augstu cilvēka veselības aizsardzības līmeni, visiem uzņēmējiem, kas Savienības tirgū — vai nu bezsaistē, vai tiešsaistē — laiž kosmētikas līdzekļus, būtu jāpiemēro līdzvērtīgas saistības un efektīva izpilde. Tas ir sevišķi svarīgi, ņemot vērā pieaugošo kosmētikas līdzekļu pārdošanas apjomu tiešsaistes tirdzniecības vietās, ietverot produktus, kuru izcelsme ir trešās valstīs un uz kuriem neattiecas tādas pašas veselības un drošuma prasības. Tādēļ ir nepieciešams prasīt, lai 19. pantā minētā marķējuma informācija tiktu skaidri un pamanāmi norādīta tālpārdošanas gadījumā, arī tiešsaistes tirdzniecības vietās. Šī prasība vienkāršos Regulas (EK) Nr. 1223/2009 piemērošanu un tādējādi veicinās taisnīgu konkurenci un cilvēka veselības augsta līmeņa aizsardzību. Turklāt būtu jāpastiprina uzraudzība pēc laišanas tirgū, it sevišķi tiešsaistes tirdzniecības un importa gadījumā, un kosmētikas līdzekļus, kas Savienības ātrās brīdināšanas sistēmā (Safety Gate) identificēti kā neatbilstīgi, nevajadzētu paredzēt vai piedāvāt tirdzniecībai. Šajā nolūkā tiešsaistes platformām būtu jāpārbauda atbildīgās personas identitāte, pirms tās ļauj laist Savienības tirgū produktus, un būtu nepārprotami jāaizliedz tiešsaistē pārdot, piedāvāt pārdošanai un reklamēt, arī sociālajos medijos, aizliegtus kosmētikas līdzekļus, it sevišķi tādus, kuriem pievienots dzīvsudrabs.



Grozījums Nr.		25
Regulas priekšlikums
26. apsvērums
	

	Komisijas ierosinātais teksts
	Grozījums

	(26)	Saskaņā ar Komisijas mērķi racionalizēt un vienkāršot ziņošanas prasības un veicināt principu “digitāls pēc noklusējuma”, lai atbalstītu digitālo pārveidi, uzņēmējiem, kas strādā ar ES mēslošanas līdzekļiem saskaņā ar Regulu (ES) 2019/1009, būtu jānodrošina digitāla kontaktinformācija, ar kuras starpniecību ar viņiem var sazināties, jāsagatavo ES atbilstības deklarācija elektroniskā formātā un tā jādara pieejama, izmantojot interneta adresi vai datu nesēju, un pēc pieprasījuma jāsniedz iestādēm visa attiecīgā informācija un dokumentācija elektroniskā formātā. Dokumenti un sarakste no paziņotajām struktūrām, kas saistītas ar ES mēslošanas līdzekļu atbilstības novērtēšanu, būtu jānodrošina arī elektroniski. Ja izmanto digitālu etiķeti, piekļuves nodrošināšanai ES atbilstības deklarācijai ražotājiem būtu jāizmanto tas pats datu nesējs, ko izmanto digitālajai etiķetei, lai izvairītos no vairāku datu nesēju klātbūtnes uz viena un tā paša produkta. Ja ES mēslošanas līdzekļiem ir vajadzīga digitālā produkta pase saskaņā ar citiem ES tiesību aktiem, minētajā digitālajā produkta pasē būtu jānorāda digitālās marķēšanas informācija un ES atbilstības deklarācija.
	(26)	Saskaņā ar Komisijas mērķi racionalizēt un vienkāršot ziņošanas prasības un veicināt principu “digitāls pēc noklusējuma”, lai atbalstītu digitālo pārveidi, uzņēmējiem, kas strādā ar ES mēslošanas līdzekļiem saskaņā ar Regulu (ES) 2019/1009, būtu jānodrošina digitāla kontaktinformācija, ar kuras starpniecību ar viņiem var sazināties kompetentās iestādes un galalietotāji, lai saņemtu piemērotas atbildes uz jebkādiem lietotāju vai iestāžu jautājumiem, jāsagatavo ES atbilstības deklarācija elektroniskā formātā un tā jādara pieejama, izmantojot interneta adresi vai datu nesēju, un pēc pieprasījuma ātri jāsniedz kompetentajām iestādēm visa attiecīgā informācija un dokumentācija elektroniskā formātā. Paziņoto struktūru saņemtie un nosūtītie dokumenti un sarakste, kas saistīti ar ES mēslošanas līdzekļu atbilstības novērtēšanu, būtu ātri jānodrošina arī elektroniskā formātā. Ja izmanto digitālu etiķeti, piekļuves nodrošināšanai ES atbilstības deklarācijai ražotājiem būtu jāizmanto tas pats datu nesējs, ko izmanto digitālajai etiķetei, lai izvairītos no vairāku datu nesēju klātbūtnes uz viena un tā paša produkta. Ja ES mēslošanas līdzekļiem ir vajadzīga digitālā produkta pase saskaņā ar citiem ES tiesību aktiem, minētajā digitālajā produkta pasē būtu jānorāda digitālās marķēšanas informācija un ES atbilstības deklarācija.



Grozījums Nr.		26
Regulas priekšlikums
26.a apsvērums (jauns)
	

	Komisijas ierosinātais teksts
	Grozījums

	
	(26a)	Mēslošanas līdzekļiem, uz kuriem attiecas Regula (ES) 2019/1009, piemēro regulatīvās prasības un administratīvais slogu, kam palielinoties var pieaugt plaisa starp lauksaimnieciskās ražošanas izmaksām Savienībā un trešās valstīs. Tāpēc, pārskatot šo regulu, būtu jāvienkāršo regulējums ES mēslošanas līdzekļu ražotājiem un jāsniedz labums ES lauksaimniekiem, tādējādi atvieglojot operatoru ienākšanu ES tirgū un darbību ārpus valstu tirgiem vienotā tirgus labā. Līdz ar to tam nevajadzētu apdraudēt augsto patērētāju, veselības, vides aizsardzības un riska pārvaldības līmeni. Turklāt, atvieglojot konkrētu nozaru prasības mēslošanas līdzekļiem, nevajadzētu pazemināt šo līdzekļu kontroles līmeni tad, kad tie ienāk tirgū, tāpat nevajadzētu radīt bažas saistībā ar izsekojamību, drošumu un ietekmi uz reputāciju.



Grozījums Nr.		27
Regulas priekšlikums
26.b apsvērums (jauns)
	

	Komisijas ierosinātais teksts
	Grozījums

	
	(26b)	Atbilstības deklarāciju un tehniskās informācijas par produktu digitalizācija var sniegt zināmas priekšrocības. Pienācīga uzmanība būtu jāpievērš kiberdrošībai, efektīvai un ātrai izpildes uzraudzībai, digitālās infrastruktūras pieejamībai un sadarbspējai, šādu sistēmu ieviešanas un ekspluatācijas iespējamām izmaksām un ekonomikas dalībnieku un valstu sistēmu daudzveidībai.



Grozījums Nr.		28
Regulas priekšlikums
27. apsvērums
	

	Komisijas ierosinātais teksts
	Grozījums

	(27)	Saskaņā ar Regulu (ES) 2019/1009 mikrobiālajos augu biostimulatoros par komponentmateriālu drīkst izmantot tikai mikroorganismus, kas iekļauti pozitīvā sarakstā minētās regulas II pielikumā. Komisija ir pilnvarota minētajam sarakstam pievienot jaunus mikroorganismus vai mikroorganismu celmus pēc tam, kad ir veikts novērtējums, kurā secināts, ka neviens no celmiem neapdraud cilvēku, dzīvnieku vai augu veselību, drošību vai vidi un ka tas nodrošina agronomisko efektivitāti. Ņemot vērā tirgū esošo mikroorganismu lielo skaitu, jaunu mikroorganismu vai mikroorganismu celmu novērtēšana un vēlāka iekļaušana atļauto mikroorganismu sarakstā atpaliek no zinātnes progresa. Pašreizējais mehānisms palēnina mikrobiālo augu biostimulatoru attīstību un kavē lauksaimnieku piekļuvi tādiem inovatīviem mēslošanas līdzekļiem, kas var stimulēt augu barošanas procesus un tādējādi samazināt tradicionālo mēslošanas līdzekļu izmantošanu.
	(27)	Saskaņā ar Regulu (ES) 2019/1009 mikrobiālajos augu biostimulatoros par komponentmateriālu drīkst izmantot tikai mikroorganismus, kas iekļauti pozitīvā sarakstā minētās regulas II pielikumā. Komisija ir pilnvarota minētajam sarakstam pievienot jaunus mikroorganismus vai mikroorganismu celmus pēc tam, kad ir veikts novērtējums, kurā secināts, ka neviens no celmiem neapdraud cilvēku, dzīvnieku vai augu veselību, drošību vai vidi un ka tas nodrošina agronomisko efektivitāti. Ņemot vērā tirgū esošo mikroorganismu lielo skaitu, jaunu mikroorganismu vai mikroorganismu celmu novērtēšana un vēlāka iekļaušana atļauto mikroorganismu sarakstā atpaliek no zinātnes progresa. Pašreizējais mehānisms palēnina mikrobiālo augu biostimulatoru attīstību un kavē lauksaimnieku piekļuvi šādiem inovatīviem mēslošanas līdzekļiem. Pastāvīgi ir proaktīvi jāuzrauga zinātnes attīstība un jāatjaunina mikroorganismu vai mikroorganismu celmu saraksts, kā arī attiecīgie kritēriji un metodika. Turklāt visi atjauninājumi būtu jāveic ātri. Tajā pašā laikā tiesiskajam regulējumam būtu jānodrošina, ka tradicionālo un dabisko mēslošanas līdzekļu izmantošana joprojām ir dzīvotspējīga un pieejama iespēja, atzīstot to nozīmi līdztekus mikrobiāliem risinājumiem, lai neapdraudētu konkurētspēju vai lauksaimniecisko ražošanu Savienībā.



Grozījums Nr.		29
Regulas priekšlikums
27.a apsvērums (jauns)
	

	Komisijas ierosinātais teksts
	Grozījums

	
	(27a)	Ņemot vērā straujo inovācijas tempu lauksaimniecības biotehnoloģijā, ir svarīgi, lai esošās regulatīvās procedūras, tostarp Komisijas veiktā pielikumu atjaunināšana, tiktu piemērotas savlaicīgi un zinātniski pamatoti, pilnībā izmantojot iespējas, kas jau paredzētas Regulā (ES) 2019/1009. Tam būtu jāatvieglo jaunu celmu savlaicīga novērtēšana, vienlaikus nodrošinot, ka tirgū atļauj tikai tos celmus, kas atbilst Savienības drošuma prasībām.



Grozījums Nr.		30
Regulas priekšlikums
28. apsvērums
	

	Komisijas ierosinātais teksts
	Grozījums

	(28)	Lai paātrinātu mikroorganismu novērtēšanu un atvērtu vienoto tirgu vairāk mikrobiālo augu biostimulatoru, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu attiecībā uz Regulas (ES) 2019/1009 II pielikuma II daļas 7. komponentmateriālu kategoriju (CMC), lai Komisija varētu ieviest vispārīgus kritērijus un metodiku mikroorganismu novērtēšanai. Minētajiem kritērijiem un metodikai būtu jāļauj ražotājiem un paziņotajām struktūrām pierādīt un verificēt, ka mikrobu augu biostimulatoros izmantotie mikroorganismi, kas nav uzskaitīti kategorijā “CMC 7”, nerada risku cilvēku, dzīvnieku vai augu veselībai, drošībai vai videi un nodrošina agronomisko efektivitāti. Lai precizētu un validētu ieviešamos kritērijus un metodiku, ir īpaši būtiski, lai Komisija, veicot sagatavošanas darbus, rīkotu atbilstīgas apspriešanās, arī ekspertu līmenī, un lai minētās apspriešanās tiktu rīkotas saskaņā ar principiem, kas noteikti 2016. gada 13. aprīļa Iestāžu nolīgumā par labāku likumdošanas procesu13. Jo īpaši, lai deleģēto aktu sagatavošanā nodrošinātu vienādu dalību, Eiropas Parlaments un Padome visus dokumentus saņem vienlaicīgi ar dalībvalstu ekspertiem, un minēto iestāžu ekspertiem ir sistemātiska piekļuve Komisijas ekspertu grupu sanāksmēm, kurās notiek deleģēto aktu sagatavošana.
	(28)	Plašāka mikrobiālo augu biostimulatoru izmantošana var uzlabot barības vielu izmantošanas efektivitāti un augsnes veselību, tādējādi veicinot ilgtspējīgas un vienlaikus ļoti produktīvas lauksaimniecības attīstību. Lai paātrinātu mikroorganismu novērtēšanu un atvērtu vienoto tirgu vairāk mikrobiālo augu biostimulatoru, būtu jādeleģē Komisijai pilnvaras pieņemt aktus saskaņā ar Līguma par Eiropas Savienības darbību 290. pantu attiecībā uz Regulas (ES) 2019/1009 II pielikuma II daļas 7. komponentmateriālu kategoriju (CMC), lai Komisija varētu ieviest vispārīgus kritērijus un metodiku mikroorganismu novērtēšanai. Minētajiem kritērijiem būtu jāatspoguļo jaunākā zinātnes attīstība un jāļauj ražotājiem un paziņotajām struktūrām pierādīt un verificēt, ka mikrobu augu biostimulatoros izmantotie mikroorganismi, kas nav uzskaitīti kategorijā “CMC 7”, nerada risku cilvēku, dzīvnieku vai augu veselībai, drošībai vai videi un nodrošina agronomisko efektivitāti, un vienlaikus būtu jāņem vērā ES konkurētspēja un ražošana. Lai verificētu mikroorganismu atbilstību šajā regulā noteiktajiem kritērijiem un metodikai, atbilstības novērtēšanas struktūrām ir nepieciešama īpaša kompetence un zinātniskās un tehniskās zināšanas. Attiecīgi valstu struktūrām, kuras atbild par akreditāciju un paziņošanu, būtu rūpīgi jāpārbauda minētās kompetences, kā arī tādi aspekt kā neatkarība, objektivitāte, taisnīgums un profesionālā integritāte. Lai precizētu un validētu ieviešamos kritērijus un metodiku, ir īpaši būtiski, lai Komisija, veicot sagatavošanas darbus, iesaistītu attiecīgās zinātniskās struktūras, it sevišķi Eiropas Pārtikas nekaitīguma iestādi, JRC un ECHA, pārskatīšanā un ieguldījuma sniegšanā, un arī rīkotu atbilstīgas apspriešanās, tostarp ekspertu līmenī. Ir būtiski, lai Komisija, iesaistoties minētajās apspriešanās, saglabātu spēcīgu iestāžu savstarpēju sadarbību, kas būtu jāīsteno, pilnībā ievērojot principus, kas noteikti 2016. gada 13. aprīļa Iestāžu nolīgumā par labāku likumdošanas procesu13. Jo īpaši, lai deleģēto aktu sagatavošanā nodrošinātu vienādu dalību, Eiropas Parlaments un Padome visus dokumentus saņem vienlaicīgi ar dalībvalstu ekspertiem, un minēto iestāžu ekspertiem ir sistemātiska piekļuve Komisijas ekspertu grupu sanāksmēm, kurās notiek deleģēto aktu sagatavošana.

	_________________
	_________________

	13 OV L 123, 12.5.2016., 1. lpp., ELI: http://data.europa.eu/eli/agree_interinstit/2016/512/oj.
	13 OV L 123, 12.5.2016., 1. lpp., ELI: http://data.europa.eu/eli/agree_interinstit/2016/512/oj.


Grozījums Nr.		31
Regulas priekšlikums
29.a apsvērums (jauns)
	

	Komisijas ierosinātais teksts
	Grozījums

	
	(29a)	Regulas (ES) 2019/1009 mērķis ir atvieglot drošu mēslošanas līdzekļu laišanu iekšējā tirgū un brīvu apriti un vienlaikus atbalstīt barības elementu reciklēšanu un izejmateriālu apritīgu izmantošanu, kā arī nodrošināt cilvēka veselības, dzīvnieku un augu veselības un vides aizsardzību augstā līmenī. Tās efektīva piemērošana cita starpā ir atkarīga no beigu punktu atzīšanas tām sastāvdaļām, kas iegūtas no dzīvnieku izcelsmes blakusproduktiem Regulas (EK) Nr. 1069/2009 nozīmē. Dzīvnieku izcelsmes blakusproduktiem, kas paredzēti izmantošanai mēslošanas līdzekļos, atsevišķi beigu punkti ir noteikti Deleģētajā regulā (ES) 2023/1605. Tomēr tajā iekļautie pārstrādes parametri un riska mazināšanas pasākumi galvenokārt ir balstīti uz barības higiēnas un ar barību saistītas krāpšanas novēršanas regulējumu un ne vienmēr atbilst augsnē un ūdenī izmantoto mēslošanas līdzekļu atšķirīgajiem iedarbības ceļiem un riska profiliem.



Grozījums Nr.		32
Regulas priekšlikums
30. apsvērums
	

	Komisijas ierosinātais teksts
	Grozījums

	(30)	Ķimikālijas atsevišķi vai maisījumos, ja tās ražo vai importē daudzumā, kas pārsniedz 1 tonnu vienam uzņēmumam gadā, jāreģistrē saskaņā ar Regulu (EK) Nr. 1907/2006, informācijas prasībām esot atkarīgām no faktiskā apjoma. Regulā (ES) 2019/1009, kas pārsniedz Regulas (EK) Nr. 1907/2006 prasības, ir noteikts, ka visas vielas, ko izmanto ES mēslošanas līdzekļos, neatkarīgi no daudzuma, kādā tās ražotas vai importētas, saskaņā ar minētās regulas 14. pantu reģistrē vismaz ar Regulā (EK) Nr. 1907/2006 noteiktajām informācijas prasībām attiecībā uz vielām, kuras ražo vai importē 10–100 tonnu apjomā vienam uzņēmumam, kopā ar ķīmiskās drošības ziņojumu par to izmantošanu mēslošanas līdzeklī. Šīs plašās informācijas prasības varētu liegt ražotājiem, it īpaši maziem un vidējiem uzņēmumiem, izmantot vielas, kas vēl nav reģistrētas saskaņā ar minētajām prasībām, vai likt tiem laist savus produktus tikai valsts tirgos saskaņā ar valsts noteikumiem. Proporcionalitātes labad, kā arī ņemot vērā vielu un ES mēslošanas līdzekļu ražotāju un importētāju vispārējo pienākumu attiecīgi saskaņā ar Regulu (EK) Nr. 1907/2006 un Regulu (ES) 2019/1009 nodrošināt tirgū laisto līdzekļu drošumu, ES mēslošanas līdzekļos izmantoto vielu reģistrācijai būtu jāatbilst tikai Regulā (EK) Nr. 1907/2006 noteiktajām prasībām, ietverot attiecīgās gradācijas.
	(30)	Ar Regulu (ES) 2019/1009 attiecībā uz vielām, ko izmanto ES mēslošanas līdzekļos, tika ieviestas papildu reģistrācijas prasības, kas pārsniedz Regulā (EK) Nr. 1907/2006 noteiktās prasības. Lai nodrošinātu proporcionalitāti, vienlaikus saglabājot augstu cilvēka veselības un vides aizsardzības līmeni, ir lietderīgi reģistrācijas prasības vielām, ko izmanto ES mēslošanas līdzekļos, saskaņot ar Regulā (EK) Nr. 1907/2006 noteiktajām prasībām, ņemot vērā attiecīgos tonnāžas sliekšņus un informācijas prasības. Tajā pašā laikā attiecībā uz vielām ar īpaši bīstamām īpašībām, tostarp vielām, kas saskaņā ar Regulu (EK) Nr. 1272/2008 klasificētas kā kancerogēnas, mutagēnas, reproduktīvajai sistēmai toksiskas, endokrīni disruptīvas vai noturīgas, bioakumulatīvas un toksiskas, īpašas informācijas prasības būtu jāpiemēro pat tad, ja šādas vielas mēslošanas līdzekļos izmanto nelielos daudzumos. Šī pieeja nodrošina, ka ir pieejama ar drošumu saistīta informācija, vienlaikus izvairoties no nevajadzīga sloga attiecībā uz vielām, kas rada mazāku risku. Sniegtajai informācijai būtu jābalstās uz pieejamajiem datiem, tostarp alternatīvām metodēm un pielāgojumiem saskaņā ar Regulu (EK) Nr. 1907/2006, un attiecīgā gadījumā un galējas nepieciešamības gadījumā būtu jāizvairās no nevajadzīgas testēšanas, jo īpaši ar mugurkaulniekiem. Ķīmiskās drošības novērtējumi būtu jāattiecina tikai uz attiecīgajiem iedarbības scenārijiem, kas saistīti ar mēslošanas līdzekļu agronomisko izmantošanu un vidi. Šāda pieeja nodrošina līdzsvarotu satvaru, kas atbalsta inovāciju un piekļuvi tirgum, vienlaikus saglabājot augstu aizsardzības līmeni un juridisko noteiktību operatoriem.



Grozījums Nr.		33
Regulas priekšlikums
1. pants – 1. daļa – 1. punkts
Regula (EK) Nr. 1272/2008
2. pants – 42. punkts
	

	Komisijas ierosinātais teksts
	Grozījums

	42.	“digitālā kontaktinformācija” ir aktuāls un pieejams tiešsaistes saziņas kanāls, ko var izmantot saziņai vai kontaktiem ar uzņēmējiem bez nepieciešamības reģistrēties vai lejupielādēt lietotni.;
	42.	“digitālā kontaktinformācija” ir aktuāls, viegli un brīvi pieejams tiešsaistes saziņas kanāls, piemēram, e-pasta adreses vai tīmekļa saite, ko var izmantot kontaktiem ar piegādātāju bez nepieciešamības reģistrēties vai lejupielādēt vai izmantot lietotni.



Grozījums Nr.		34
Regulas priekšlikums
1. pants – 1. daļa– 1.a punkts (jauns)
Regula (EK) Nr. 1272/2008
5. pants – 3.a punkts (jauns)
	

	Komisijas ierosinātais teksts
	Grozījums

	
	(1a)	regulas 5. pantam pievieno šādu punktu: 

	
	“3.a 18 mēnešu laikā no šīs grozošās regulas spēkā stāšanās dienas Komisija veic novērtējumu par to, vai uz iepakojumiem, kuru tilpums ir no 10 līdz 125 ml, būtu jāattiecina vēl kādi konkrēti obligāto marķējuma elementu samazinājumi.”



Grozījums Nr.		35
Regulas priekšlikums
1. pants – 1. daļa – 2. punkts – ievaddaļa
Regula (EK) Nr. 1272/2008
17. pants – 1. punkts – a apakšpunkts
	

	Komisijas ierosinātais teksts
	Grozījums

	(2)	regulas 17. panta 1. punkta a) apakšpunktu aizstāj ar šādu:
	(2)	regulas 17. panta 1. punktu groza šādi:

	
	a) punkta a) apakšpunktu aizstāj ar šādu:



Grozījums Nr.		36
Regulas priekšlikums
1. pants – 1. daļa – 2. punkts
Regula (EK) Nr. 1272/2008
17. pants – 1. punkts – a apakšpunkts
	

	Komisijas ierosinātais teksts
	Grozījums

	a)	piegādātāju nosaukums, adrese un digitālā kontaktinformācija;;
	a)	piegādātāja nosaukums, adrese, tālruņa numurs un digitālā kontaktinformācija;



Grozījums Nr.		37
Regulas priekšlikums
1. pants – 1. daļa – 2.a punkts (jauns)
Regula (EK) Nr. 1272/2008
17. pants – 1. punkts – 1.a daļa (jauna)
	

	Komisijas ierosinātais teksts
	Grozījums

	
	(2a)	šādu apakšpunktu pievieno 17. panta 1. punktam:

	
	“Pirmās daļas a) apakšpunktā minēto tālruņa numuru marķējumā var nenorādīt, ja šāds tālruņa numurs ir tieši pieejams, izmantojot digitālo kontaktinformāciju.”



Grozījums Nr.		38
Regulas priekšlikums
1. pants – 1. daļa – 3. punkts
Regula (EK) Nr. 1272/2008
25. pants – 6. punkts – 3. daļa
	

	Komisijas ierosinātais teksts
	Grozījums

	Uz etiķetes norāda arī 18. pantā minēto produkta identifikatoru un attiecīgā maisījuma piegādātāja nosaukumu, adresi un digitālo kontaktinformāciju.;
	Uz etiķetes norāda arī 18. pantā minēto produkta identifikatoru un attiecīgā maisījuma piegādātāja(-u) nosaukumu, adresi, digitālo kontaktinformāciju un tālruņa numuru, izņemot, ja tālruņa numurs ir tieši pieejams, izmantojot digitālo kontaktinformāciju. Neskarot 61. panta 8. punktā noteikto termiņu, iekļaušanu vai izmaiņas digitālajā kontaktā var pievienot vai atjaunināt jebkurā laikā vai piegādātāja regulārajos marķējuma atjaunināšanas ciklos;



Grozījums Nr.		39
Regulas priekšlikums
1. pants – 1. daļa – 4. punkts – ievaddaļa
Regula (EK) Nr. 1272/2008
29. pants – 2. punkts
	

	Komisijas ierosinātais teksts
	Grozījums

	(4)	regulas 29. panta 2. punktu aizstāj ar šādu:
	(4)	regulas 29. panta 1. un 2. punktu aizstāj ar šādiem:

	1.	Ja vielas vai maisījuma iepakojums ir vai nu tādā stāvoklī vai formā, vai ir tik mazs, ka tas nekādā gadījumā neatbilst 31. pantā noteiktajām prasībām par to, lai uz etiķetes būtu izmantota tās dalībvalsts valoda, kurā vielu vai maisījumu laiž tirgū, etiķetes elementus saskaņā ar 17. panta 2. punkta pirmo daļu norāda saskaņā ar I pielikuma 1.5.1. iedaļu.
	“1.	Ja vielas vai maisījuma iepakojums ir vai nu tādā stāvoklī vai formā, vai ir tik mazs, ka ir neiespējami izpildīt 31. pantā noteiktās prasības par etiķeti tās dalībvalsts valodā, kurā vielu vai maisījumu laiž tirgū, 17. panta 1. punktā noteiktos etiķetes elementus norāda saskaņā ar I pielikuma 1.5.1. iedaļu.”;



Grozījums Nr.		40
Regulas priekšlikums
1. pants – 1. daļa – 4. punkts
Regula (EK) Nr. 1272/2008
29. pants – 2. punkts
	

	Komisijas ierosinātais teksts
	Grozījums

	2.	Regulas 17. panta 1. punktā noteiktos etiķetes elementus var samazināt saskaņā ar I pielikuma 1.5.2. iedaļā izklāstītajiem noteikumiem.”;
	2.	Regulas 17. panta 1. punktā noteiktos etiķetes elementus var samazināt saskaņā ar I pielikuma 1.5.2. iedaļā izklāstītajiem noteikumiem, ja: a) vielas vai maisījuma iepakojuma saturs nepārsniedz I pielikuma 1.5.2. iedaļā norādītos daudzumus; un b) iepakojums ir vai nu tādā veidā vai formā, vai arī ir pārāk mazs, lai varētu pilnībā atsaukties uz visiem 31. pantā minētajiem elementiem visās tās dalībvalsts valodās, kurā vielu vai maisījumu laiž tirgū.”



Grozījums Nr.		41
Regulas priekšlikums
1. pants – 1. daļa – 4.a punkts (jauns)
Regula (EK) Nr. 1272/2008
29. pants – 2.a punkts (jauns)
	

	Komisijas ierosinātais teksts
	Grozījums

	
	(4a)	regulas 29. pantam pievieno šādu punktu:

	
	2.a Atkāpjoties no 17. panta 1. punkta un 25. panta 6. punkta, tintes kasetņu marķējuma elementus var samazināt saskaņā ar I pielikuma 1.5.2.5.a punktā izklāstītajiem noteikumiem. Šajā punktā “tintes kasetne” ir nomaināma vienība, kurā ir tinte un kura drukāšanas laikā jāievieto printerī.



Grozījums Nr.		42
Regulas priekšlikums
1. pants – 1. daļa – 5. punkts
Regula (EK) Nr. 1272/2008
30. pants – 1. punkts
	

	Komisijas ierosinātais teksts
	Grozījums

	1.	Ja tiek mainīta vielas vai maisījuma klasifikācija vai marķējums, kā rezultātā tiek pievienota jauna bīstamības klase vai noteikta augstākas bīstamības klasifikācija, vai ja saskaņā ar 25. pantu uz etiķetes ir jānorāda papildu informācija, minētās vielas vai minētā maisījuma piegādātājs nodrošina, ka etiķete tiek atjaunināta bez liekas kavēšanās pēc tam, kad minētais piegādātājs ir saņēmis vai tam ir paziņoti 15. panta 4. punktā norādītā jaunā izvērtējuma rezultāti.
	1.	Ja tiek mainīta vielas vai maisījuma klasifikācija vai marķējums, kā rezultātā tiek pievienota jauna bīstamības klase vai noteikta augstākas bīstamības klasifikācija, vai ja saskaņā ar 25. pantu uz etiķetes ir jānorāda papildu informācija, minētās vielas vai minētā maisījuma piegādātājs nodrošina, ka etiķete tiek atjaunināta bez liekas kavēšanās un katrā ziņā ne vēlāk kā astoņpadsmit mēnešu laikā pēc tam, kad minētais piegādātājs ir saņēmis vai tam ir paziņoti 15. panta 4. punktā norādītā jaunā izvērtējuma rezultāti. Lai izmaiņas marķējumā pabeigtu bez liekas kavēšanās, piegādātāji sadarbojas saskaņā ar 4. panta 9. punktu un informē savus tiešos pakārtotos lietotājus par jaunā izvērtējuma rezultātiem, kā minēts pirmajā daļā, saskaņā ar piemērojamajām Regulas (EK) Nr. 1907/2006 prasībām. Piegādātāji var brīvprātīgi piemērot jauno vai atjaunināto klasifikāciju un attiecīgi pielāgot marķējumu pirms astoņpadsmit mēnešu laikposma beigām, lai nodrošinātu augstu cilvēka veselības un vides aizsardzības līmeni un pietiekamu elastību;



Grozījums Nr.		43
Regulas priekšlikums
1. pants – 1. daļa – 6. punkts
Regula (EK) Nr. 1272/2008
31. pants – 3. punkts
	

	Komisijas ierosinātais teksts
	Grozījums

	3.	Etiķetes elementi, kas minēti 17. panta 1. punktā, ir skaidri un nenodzēšami. Tie skaidri kontrastē ar fonu un ir tāda izmēra un ar tādām atstarpēm, lai tos varētu viegli salasīt.;
	3.	Etiķetes elementi, kas minēti 17. panta 1. punktā, ir skaidri un nenodzēšami. Tie skaidri kontrastē ar fonu un ir tāda izmēra un ar tādām atstarpēm, lai tos varētu viegli salasīt. Tos formatē saskaņā ar I pielikuma 1.2.1. iedaļu.;



Grozījums Nr.		44
Regulas priekšlikums
1. pants – 1. daļa – 7. punkts
Regula (EK) Nr. 1272/2008
48. pants – 1. punkts
	

	Komisijas ierosinātais teksts
	Grozījums

	1.	Vielas vai maisījuma, kas klasificēts kā bīstams, vai maisījuma, kas satur II pielikuma 2. daļā minētās vielas, reklāmā plašākai sabiedrībai iekļauj šādu teikumu: “Pirms lietošanas vienmēr izlasiet marķējumu un informāciju par līdzekli.”.
	1.	Vielas vai maisījuma, kas klasificēts kā bīstams, vai maisījuma, kas satur II pielikuma 2. daļā minētās vielas, reklāmā plašākai sabiedrībai vienmēr iekļauj šādu teikumu: “Pirms lietošanas vienmēr izlasiet marķējumu un informāciju par līdzekli” un tajā iekļauj arī vienu no šādiem elementiem: a) piemērojamā(s) bīstamības piktogramma(s) vai b) attiecīgais signālvārds saskaņā ar 20. pantu.



Grozījums Nr.		45
Regulas priekšlikums
1. pants – 1. daļa – 7. punkts
Regula (EK) Nr. 1272/2008
48. pants – 1. punkts – 1.a daļa (jauna)
	

	Komisijas ierosinātais teksts
	Grozījums

	
	Pirmo daļu nepiemēro lietošanai rūpnieciskajā vai profesionālajā darbībā paredzētu vielu vai maisījumu reklāmai profesionāliem lietotājiem, ja vien reklāma nav vērsta uz plašu sabiedrību vai nav tieši pieejama plašai sabiedrībai.



Grozījums Nr.		46
Regulas priekšlikums
1. pants – 1. daļa – 8. punkts
Regula (EK) Nr. 1272/2008
48.a pants
	

	Komisijas ierosinātais teksts
	Grozījums

	48.a pants
	48.a pants

	Tālpārdošanas piedāvājumi
	Tālpārdošanas piedāvājumi

	Kad vielas vai maisījumus laiž tirgū plašākai sabiedrībai, izmantojot tālpārdošanu, piedāvājumā skaidri un redzami norāda 17. pantā minētos marķējuma elementus.”
	1. Kad vielas vai maisījumus laiž tirgū, izmantojot tālpārdošanu, piedāvājumā skaidri un redzami norāda 17. pantā minētos marķējuma elementus.

	
	2. Šā panta 1. punktu piemēro arī tādu vielu vai maisījumu tālpārdošanas piedāvājumiem profesionāliem lietotājiem, ko paredzēts izmantot rūpnieciskajā vai profesionālajā darbībā, ja piedāvājums ļauj plašākas sabiedrības loceklim noslēgt distances līgumu, kā definēts Direktīvas 2011/83/ES 2. panta 7) punktā.”;



Grozījums Nr.		47
Regulas priekšlikums
1. pants – 1. daļa – 9. punkts – a apakšpunkts
Regula (EK) Nr. 1272/2008
61. pants – 8. punkts
	

	Komisijas ierosinātais teksts
	Grozījums

	8.	Attiecībā uz vielām un maisījumiem, kas klasificēti, marķēti un iepakoti saskaņā ar 18. panta 3. punktu, ievērojot noteikumus, kuri bija piemērojami 2024. gada 9. decembrī, un kas tika laisti tirgū pirms 2027. gada 1. janvāra, līdz 2029. gada 1. janvārim netiek prasīts tos klasificēt, marķēt un iepakot saskaņā ar šo regulu, kura grozīta ar Eiropas Parlamenta un Padomes Regulu (ES) 2024/2865.”
	8.	Attiecībā uz vielām un maisījumiem, kas klasificēti, marķēti un iepakoti saskaņā ar 18. panta 3. punktu, ievērojot noteikumus, kuri bija piemērojami 2024. gada 9. decembrī, un kas tika laisti tirgū pirms 2027. gada 1. janvāra, līdz 2029. gada 1. janvārim netiek prasīts tos klasificēt, marķēt un iepakot saskaņā ar šo regulu, kura grozīta ar Eiropas Parlamenta un Padomes Regulu (ES) 2024/2865. Attiecībā uz vielām un maisījumiem, kas klasificēti, marķēti un iepakoti saskaņā ar 31. panta 3. punktu un I pielikuma 1.2.1. iedaļu, ievērojot noteikumus, kuri bija piemērojami 2024. gada 9. decembrī, un kas tika laisti tirgū pirms 2028. gada 1. janvāra, līdz 2030. gada 1. janvārim netiek prasīts tos klasificēt, marķēt un iepakot saskaņā ar šo regulu, kura grozīta ar Eiropas Parlamenta un Padomes Regulu (ES) 2024/2865.”



Grozījums Nr.		48
Regulas priekšlikums
2 pants – 1. daļa – 1. punkts
Regula (EK) Nr. 1223/2009
14.a pants – 2. punkts
	

	Komisijas ierosinātais teksts
	Grozījums

	2.	Pēc 1. punktā minētā pieprasījuma saņemšanas Komisija bez liekas kavēšanās lūdz SCCS atzinumu par vielas drošumu izmantošanai kosmētikas līdzekļos.
	2.	Pēc 1. punktā minētā pieprasījuma saņemšanas Komisija bez liekas kavēšanās prasa SCCS atzinumu par vielas drošumu izmantošanai kosmētikas līdzekļos.



Grozījums Nr.		49
Regulas priekšlikums
2. pants – 1. daļa – 2. punkts – a apakšpunkts – i punkts
Regula (EK) Nr. 1223/2009
15. pants – 2. punkts – 2. daļa – ievaddaļa
	

	Komisijas ierosinātais teksts
	Grozījums

	2.	Tomēr šādas vielas var izmantot kosmētikas līdzekļos, ja ne vēlāk kā trīs mēnešus pēc dienas, kad stājas spēkā Regulas (EK) Nr. 1272/2008 VI pielikuma 3. daļas grozījumi, ar kuriem vielu klasificē kā 1.A vai 1.B kategorijas CMR vielu, Komisijai ir iesniegts atkāpes pieprasījums. Komisija piešķir atkāpi, ja ir izpildīti visi turpmāk minētie nosacījumi:
	2.	Tomēr izņēmuma gadījumos šādas vielas var izmantot kosmētikas līdzekļos, ja ne vēlāk kā sešus mēnešus pēc dienas, kad stājas spēkā Regulas (EK) Nr. 1272/2008 VI pielikuma 3. daļas grozījumi, ar kuriem vielu klasificē kā 1.A vai 1.B kategorijas CMR vielu, Komisijai ir iesniegts atkāpes pieprasījums un Komisija piešķir atkāpi no vispārējā aizlieguma, kas noteikts pirmajā daļā. Komisija var piešķirt atkāpi, ja ir izpildīti visi turpmāk minētie nosacījumi:



Grozījums Nr.		50
Regulas priekšlikums
2. pants – 1. daļa – 2. punkts – a apakšpunkts – i punkts
Regula (EK) Nr. 1223/2009
15. pants – 2. punkts – 2. daļa – b apakšpunkts
	

	Komisijas ierosinātais teksts
	Grozījums

	(b)	SCCS ir vielas novērtējusi un atzinusi par drošām konkrētam kosmētikas līdzekļu kategorijas lietojumam, ņemot vērā šo līdzekļu iedarbību, kopējo iedarbību no avotiem, kas nav kosmētika, un neaizsargātu iedzīvotāju grupas.;
	(b)	SCCS ir vielas novērtējusi un atzinusi par drošām vienam vai vairākiem konkrētiem kosmētikas līdzekļu kategoriju lietojumiem, ņemot vērā kopējo iedarbību, ko rada šo līdzekļu kategoriju lietošana, kā arī no avotiem, kas nav kosmētika, un neaizsargātu iedzīvotāju grupas.;



Grozījums Nr.		51
Regulas priekšlikums
2. pants – 1. daļa – 2. punkts – a apakšpunkts – ii punkts
Regula (EK) Nr. 1223/2009
15. pants – 2. punkts – 3. daļa – a apakšpunkts
	

	Komisijas ierosinātais teksts
	Grozījums

	(a)	tās izmantošana kosmētikas līdzekļos samazina vispārējo risku cilvēku veselībai un videi;
	(a)	tās izmantošana kosmētikas līdzekļos ir droša un samazina vispārējo risku cilvēka veselībai, ja to novērtē attiecībā pret vielu, kuru ar to paredzēts aizstāt;



Grozījums Nr.		52
Regulas priekšlikums
2. pants – 1. daļa – 2. punkts – a apakšpunkts – ii punkts
Regula (EK) Nr. 1223/2009
15. pants – 2. punkts – 3. daļa – b apakšpunkts
	

	Komisijas ierosinātais teksts
	Grozījums

	(b)	tās funkcija ir līdzvērtīga klasificētajai vielai gatavā kosmētikas līdzeklī ar līdzīgu iedarbību un tādu pašu iedarbīguma līmeni;
	(b)	tās funkcija ir līdzvērtīga klasificētajai vielai gatavā kosmētikas līdzeklī ar salīdzināmu iedarbību, iedarbīguma līmeni un sniegumu;



Grozījums Nr.		53
Regulas priekšlikums
2. pants – 1. daļa – 2. punkts – a apakšpunkts – ii punkts
Regula (EK) Nr. 1223/2009
15. pants – 2. punkts – 3. daļa – c apakšpunkts
	

	Komisijas ierosinātais teksts
	Grozījums

	(c)	tā ir tehniski iespējama un ekonomiski dzīvotspējīga;
	(c)	tā ir tehniski iespējama un ekonomiski īstenojama ar nosacījumu, ka izmaksas un piegādes apstākļi ļauj nodrošināt ilgstošu ražošanu;



Grozījums Nr.		54
Regulas priekšlikums
2. pants – 1. daļa – 2. punkts – a apakšpunkts – ii punkts
Regula (EK) Nr. 1223/2009
15. pants – 2. punkts – 3. daļa – d apakšpunkts
	

	Komisijas ierosinātais teksts
	Grozījums

	(d)	tā nav ierobežota, nav aizsargāta ar ekskluzīvām tiesībām un ir plaši pieejama tirgū tādā daudzumā, kas ir pietiekami liels, lai apmierinātu pašreizējo un paredzamo pieprasījumu.”
	(d)	tā nav ierobežota un ir vai nu pieejama tirgū tādā apjomā un daudzumā, kas ir pietiekams, lai apmierinātu pašreizējo pieprasījumu, vai arī tai ir potenciāls apmierināt pašreizējo vai paredzamo pieprasījumu saprātīgā termiņā.



Grozījums Nr.		55
Regulas priekšlikums
2. pants – 1. daļa – 2. punkts – a apakšpunkts – iia punkts (jauns)
Regula (EK) Nr. 1223/2009
15. pants – 2. punkts – 3.a daļa (jauna)
	

	Komisijas ierosinātais teksts
	Grozījums

	
	iia)	regulas 29.b panta 1. punktā pēc trešās daļas iekļauj šādu daļu:

	
	“Šā punkta otrās daļas a) apakšpunkta un trešās daļas īstenošanas nolūkā Komisija apspriežas ar attiecīgajām ieinteresētajām personām.”



Grozījums Nr.		56
Regulas priekšlikums
2. pants – 1. daļa – 2. punkts – a apakšpunkts – iii punkts – ievaddaļa
Regula (EK) Nr. 1223/2009
15. pants – 2. punkts – 5. daļa
	

	Komisijas ierosinātais teksts
	Grozījums

	iii)	aiz ceturtās daļas iekļauj šādu:
	iii)	aiz ceturtās daļas iekļauj šādas daļas:



Grozījums Nr.		57
Regulas priekšlikums
2. pants – 1. daļa – 2. punkts – a apakšpunkts – iii punkts
Regula (EK) Nr. 1223/2009
15. pants – 2. punkts – 5. daļa
	

	Komisijas ierosinātais teksts
	Grozījums

	Šā punkta ceturtajā daļā noteiktais termiņš sākas dienā, kad sāk piemērot attiecīgos grozījumus Regulas (EK) Nr. 1272/2008 VI pielikuma 3. daļā, ar kuriem attiecīgo vielu klasificē par 1.A vai 1.B kategorijas CMR vielu.;
	Šā punkta ceturtajā daļā noteiktais termiņš sākas dienā, kad stājas spēkā attiecīgie grozījumi Regulas (EK) Nr. 1272/2008 VI pielikuma 3. daļā, ar kuriem attiecīgo vielu klasificē par 1.A vai 1.B kategorijas CMR vielu.;



Grozījums Nr.		58
Regulas priekšlikums
2. pants – 1. daļa – 2. punkts – a apakšpunkts
Regula (EK) Nr. 1223/2009
15. pants – 2. punkts – 5.a daļa (jauna)
	

	Komisijas ierosinātais teksts
	Grozījums

	
	5.a	Ja attiecībā uz 1.A vai 1.B kategorijas CMR vielām ir iesniegts 2. punkta otrajā daļā minētais lūgums piešķirt atkāpi, šo termiņu attiecīgā gadījumā var pagarināt par divpadsmit mēnešiem.



Grozījums Nr.		59
Regulas priekšlikums
2. pants – 1. daļa – 2. punkts – b apakšpunkts
Regula (EK) Nr. 1223/2009
15. pants – 5. punkts
	

	Komisijas ierosinātais teksts
	Grozījums

	5.	Šā panta 1. un 2. punktā minētais aizliegums neattiecas uz vielu, kurai Regulas (EK) Nr. 1272/2008 VI pielikuma 3. daļas sadaļā “Klasifikācija” slejā “Bīstamības apzīmējuma kods(i)” ir skaidri norādīts iedarbības ceļš caur muti, ādu vai ieelpojot CMR harmonizētajā klasifikācijā. Ja šādu vielu saturošu kosmētikas līdzekļu nejaušas norīšanas vai ieelpošanas dēļ rodas potenciāls risks cilvēka veselībai, Komisija bez liekas kavēšanās pieprasa SCCS atzinumu par attiecīgās vielas drošumu šajos konkrētajos produktu veidos.
	svītrots



Grozījums Nr.		60
Regulas priekšlikums
2. pants – 1. daļa – 2. punkts – b apakšpunkts
Regula (EK) Nr. 1223/2009
15. pants – 6. punkts
	

	Komisijas ierosinātais teksts
	Grozījums

	6.	Šā panta 1. un 2. punktā minētais aizliegums neattiecas uz vielu, kas ekstrahēta no augiem vai augu daļām un nav ķīmiski pārveidota, kā definēts Regulas (EK) Nr. 1907/2006 3. panta 40. punktā, un kas satur vairāk nekā vienu komponentu, no kuriem vismaz viens ir klasificēts kā 1.A, 1.B vai 2. kategorijas CMR viela saskaņā ar Regulas (EK) Nr. 1272/2008 VI pielikuma 3. daļu. Ja šādas vielas izmantošana kosmētikas līdzekļos rada potenciālu risku cilvēka veselībai, Komisija bez liekas kavēšanās lūdz SCCS atzinumu par šīs vielas drošumu izmantošanai kosmētikas līdzekļos.
	6.	Šā panta 1. un 2. punktā minētais aizliegums neattiecas uz vielām, kas ekstrahētas no augiem vai augu daļām un nav ķīmiski pārveidotas, kā definēts Regulas (EK) Nr. 1907/2006 3. panta 40. punktā, un kas satur vairāk nekā vienu komponentu, no kuriem vismaz viens ir klasificēts kā 1.A, 1.B vai 2. kategorijas CMR viela saskaņā ar Regulas (EK) Nr. 1272/2008 VI pielikuma 3. daļu. Tā kā šādu komponentu, kas ir klasificēti kā 1.A, 1.B vai 2. kategorijas CMR vielas, klātbūtne šādās vielās, ko satur kosmētikas līdzekļi, rada potenciālu risku cilvēka veselībai, Komisija bez kavēšanās pieprasa SCCS atzinumu par minētā komponenta drošumu attiecībā uz tā klātbūtni kosmētikas līdzekļos. SCCS sniedz atzinumu 12 mēnešu laikā pēc Komisijas pieprasījuma saņemšanas. Komisija var pagarināt minēto termiņu par sešiem mēnešiem, ja ir vajadzīgi papildu pierādījumi. SCCS sniedz galīgo atzinumu sešu mēnešu laikā pēc papildu datu iesniegšanas. SCCS atzinumu dara pieejamu atklātībā. Ņemot vērā SCCS atzinumu un ja pirmajā daļā minētās vielas izmantošana kosmētikas līdzekļos, kuru sastāvā ir komponents, kas klasificēts kā 1.A, 1.B vai 2. kategorijas CMR viela attiecībā uz cilvēka veselību, rada potenciālu risku cilvēka veselībai, Komisija bez liekas kavēšanās groza šīs regulas pielikumus. Šā panta īstenošanas nolūkā termins “augi” attiecas uz dzīviem vai mirušiem augu valsts (Plantae) un sēņu valsts (Fungi) organismiem un tas ietver aļģes, ķērpjus un raugus.



Grozījums Nr.		61
Regulas priekšlikums
2. pants – 1. daļa – 2. punkts – b apakšpunkts
Regula (EK) Nr. 1223/2009
15. pants – 7. punkts
	

	Komisijas ierosinātais teksts
	Grozījums

	7.	Kosmētikas līdzekļus, kas satur vielu, kura saskaņā ar Regulas (EK) Nr. 1272/2008 VI pielikuma 3. daļu klasificēta par 1.A, 1.B vai 2. kategorijas CMR vielu un kuru ir aizliegts izmantot kosmētikas līdzekļos, vai šādu vielu, kas neatbilst ierobežojumam, drīkst turpināt laist tirgū 12 mēnešus un darīt pieejamu tirgū 24 mēnešus pēc tam, kad stājušies spēkā attiecīgie grozījumi šīs regulas attiecīgajos pielikumos.”
	7.	Kosmētikas līdzekļus, kas satur vielu, kura saskaņā ar Regulas (EK) Nr. 1272/2008 VI pielikuma 3. daļu klasificēta par 1.A, 1.B vai 2. kategorijas CMR vielu un kuru ir aizliegts izmantot kosmētikas līdzekļos un attiecībā uz kuru nav iesniegts neviens atkāpes pieprasījums saskaņā ar 2. punktu, vai šādu vielu, kas neatbilst ierobežojumam, drīkst turpināt laist tirgū 6 mēnešus un darīt pieejamu tirgū 15 mēnešus pēc tam, kad stājušies spēkā attiecīgie grozījumi šīs regulas attiecīgajos pielikumos. Kosmētikas līdzekļus, kas satur vielu, kura saskaņā ar Regulas (EK) Nr. 1272/2008 VI pielikuma 3. daļu klasificēta par 1.A, 1.B vai 2. kategorijas CMR vielu un kuru ir aizliegts izmantot kosmētikas līdzekļos un attiecībā uz kuru saskaņā ar 2. punktu ir iesniegts atkāpes pieprasījums, bet SCCS to nav piešķīrusi drošuma apsvērumu dēļ, vai šādu vielu, kas neatbilst ierobežojumam, drīkst turpināt laist tirgū 3 mēnešus un darīt pieejamu tirgū 12 mēnešus pēc tam, kad stājušies spēkā attiecīgie grozījumi šīs regulas attiecīgajos pielikumos. Kosmētikas līdzekļus, kas satur vielu, kura saskaņā ar Regulas (EK) Nr. 1272/2008 VI pielikuma 3. daļu klasificēta par 1.A, 1.B vai 2. kategorijas CMR vielu un kuru ir aizliegts izmantot kosmētikas līdzekļos, vai šādu vielu, kura neatbilst ierobežojumam un par kuru iesniegts atkāpes pieprasījums saskaņā ar 2. punktu, bet tā nav piešķirta piemērotas alternatīvas pieejamības dēļ, var turpināt laist tirgū 24 mēnešus un darīt pieejamus tirgū 48 mēnešus pēc attiecīgo šīs regulas pielikumu grozījumu stāšanās spēkā, ja joprojām ir pieejams vajadzības gadījumā atjaunināts kosmētikas līdzekļa drošuma ziņojums (CPSR).



Grozījums Nr.		62
Regulas priekšlikums
2. pants – 1. daļa – 3. punkts
Regula (EK) Nr. 1223/2009
16. pants – 3. punkts
	

	Komisijas ierosinātais teksts
	Grozījums

	(3)	regulas 16. panta 3. un 7. punktu svītro;
	(3)	regulas 16. panta 3. punktu aizstāj ar šādu:

	
	3. Papildus paziņojumam saskaņā ar 13. pantu, pirms tādu kosmētikas līdzekļu laišanas tirgū, kuri satur nanomateriālus, atbildīgā persona elektroniski ziņo par tiem Komisijai. Pirmā daļa neattiecas uz kosmētikas līdzekļiem, kuru sastāvā ir nanomateriāli un kuri atbilst šīs regulas III pielikumā noteiktajām prasībām. Komisijai paziņotajā informācijā iekļaujamas vismaz šādas ziņas:

	
	(a) nanomateriāla identifikācija, tostarp ķīmiskais nosaukums (IUPAC) un citi identifikatori, kas norādīti II līdz VI pielikuma preambulas 2. punktā, un

	
	(b) nanomateriāla specifikācija, tostarp daļiņu izmērs un fizikālās un ķīmiskās īpašības.

	
	Atbildīgā persona, izdodot rakstisku pilnvaru un par šo pilnvarojumu informējot Komisiju, var pilnvarot citu fizisku vai juridisku personu ziņot par nanomateriāliem. Komisija norāda iesnieguma atsauces numuru, kas var aizstāt paziņojamo informāciju, ja viens un tas pats nanomateriāls tiek izmantots dažādos līdzekļos.



Grozījums Nr.		63
Regulas priekšlikums
2. pants – 1. daļa – 4.a punkts (jauns)
Regula (EK) 1223/2009
19. pants – 6.a punkts (jauns)
	

	Komisijas ierosinātais teksts
	Grozījums

	
	(4a)	regulas 19. pantā pievieno šādu punktu:

	
	“6.a Ja kosmētikas līdzekļi tirgū tiek darīti pieejami, izmantojot tālpārdošanu, piedāvājumā skaidri un pamanāmi norāda 1. punktā minēto informāciju.”



Grozījums Nr.		64
Regulas priekšlikums
2. pants – 1. daļa – 8. punkts
	

	Komisijas ierosinātais teksts
	Grozījums

	(8)	regulas II–VI pielikumu groza saskaņā ar šīs regulas III pielikumu.
	svītrots



Grozījums Nr.		65
Regulas priekšlikums
3. pants – 1. daļa – 1. punkts
Regula (ES) 2019/1009
2. pants – 1. daļa – 15.a punkts
	

	Komisijas ierosinātais teksts
	Grozījums

	“digitālā kontaktinformācija” ir aktuāls un pieejams tiešsaistes saziņas kanāls, ko var izmantot saziņai vai kontaktiem ar uzņēmējiem bez nepieciešamības reģistrēties vai lejupielādēt lietotni.”;
	“digitālā kontaktinformācija” ir aktuāls un brīvi pieejams tiešsaistes saziņas kanāls, ko var izmantot saziņai ar uzņēmēju bez nepieciešamības reģistrēties vai lejupielādēt vai izmantot papildu lietotnes, kas ir specifiskas šim uzņēmējam.”;



Grozījums Nr.		66
Regulas priekšlikums
3. pants – 1. daļa – 2. punkts – a apakšpunkts – ii punkts
Regula (ES) 2019/1009
6. pants – 2. punkts – 2.a daļa
	

	Komisijas ierosinātais teksts
	Grozījums

	Ražotāji nodrošina, ka ES mēslošanas līdzeklim ir pievienota interneta adrese vai datu nesējs, kas ļauj piekļūt ES atbilstības deklarācijai.;
	Ražotāji nodrošina, ka ES mēslošanas līdzeklim ir pievienota interneta adrese vai datu nesējs, kas ļauj tieši piekļūt ES atbilstības deklarācijai.;



Grozījums Nr.		67
Regulas priekšlikums
3. pants – 1. daļa – 2. punkts – c apakšpunkts
Regula (ES) 2019/1009
6. pants – 6. punkts – 1. daļa
	

	Komisijas ierosinātais teksts
	Grozījums

	Ražotāji uz ES mēslošanas līdzekļa iepakojuma norāda savu nosaukumu, reģistrēto uzņēmuma nosaukumu vai reģistrēto preču zīmi, kā arī pasta adresi un digitālo kontaktinformāciju vai, ja ES mēslošanas līdzekli piegādā bez iepakojuma, to norāda ES mēslošanas līdzeklim pievienotā dokumentā. Pasta adresi un digitālo kontaktinformāciju norāda attiecībā uz vienotu kontaktpunktu, ko var izmantot saziņai ar ražotāju.”
	Ražotāji uz ES mēslošanas līdzekļa iepakojuma norāda savu nosaukumu, reģistrēto uzņēmuma nosaukumu vai reģistrēto preču zīmi, kā arī pasta adresi un digitālo kontaktinformāciju vai, ja ES mēslošanas līdzekli piegādā bez iepakojuma, to norāda ES mēslošanas līdzeklim pievienotā dokumentā. Pasta adresi un digitālo kontaktinformāciju norāda attiecībā uz vienotu kontaktpunktu, ko var izmantot ātrai saziņai ar ražotāju.”



Grozījums Nr.		68
Regulas priekšlikums
3. pants – 1. daļa – 4. punkts – a apakšpunkts
Regula (ES) 2019/1009
8. pants – 2. punkts – 1. daļa
	

	Komisijas ierosinātais teksts
	Grozījums

	Tie nodrošina, ka ražotājs ir sagatavojis tehnisko dokumentāciju, ka ES mēslošanas līdzeklim ir pievienota interneta adrese vai datu nesējs, kas ļauj piekļūt ES atbilstības deklarācijai, un – attiecīgā gadījumā – citi prasītie dokumenti, un ka ražotājs ir izpildījis 6. panta 5. un 6. punkta prasības.”;
	Tie nodrošina, ka ražotājs ir sagatavojis tehnisko dokumentāciju, ka ES mēslošanas līdzeklim ir pievienota interneta adrese vai datu nesējs, kas ļauj tieši piekļūt ES atbilstības deklarācijai, un – attiecīgā gadījumā – citi prasītie dokumenti, un ka ražotājs ir izpildījis 6. panta 5. un 6. punkta prasības.”;



Grozījums Nr.		69
Regulas priekšlikums
3. pants – 1. daļa – 4. punkts – c apakšpunkts
Regula (ES) 2019/1009
8. pants – 8. punkts – 1. daļa
	

	Komisijas ierosinātais teksts
	Grozījums

	Importētāji 5 gadus pēc tam, kad tirgū laists ES mēslošanas līdzeklis, glabā ES atbilstības deklarāciju pieejamu tirgus uzraudzības iestādēm un nodrošina, lai šīm iestādēm pēc pieprasījuma būtu pieejama tehniskā dokumentācija.
	Importētāji 5 gadus pēc tam, kad tirgū laists ES mēslošanas līdzeklis, glabā ES atbilstības deklarāciju pieejamu tirgus uzraudzības iestādēm un nodrošina, lai šīm iestādēm pēc pieprasījuma ātri būtu pieejama tehniskā dokumentācija.



Grozījums Nr.		70
Regulas priekšlikums
3. pants – 1. daļa – 4. punkts – c apakšpunkts
Regula (ES) 2019/1009
8. pants – 8. punkts – 2. daļa
	

	Komisijas ierosinātais teksts
	Grozījums

	Importētāji pēc pieprasījuma dara pieejamu ES atbilstības deklarāciju elektroniskā formātā citiem uzņēmējiem.”
	Importētāji pēc pieprasījuma ātri dara pieejamu ES atbilstības deklarāciju elektroniskā formātā citiem uzņēmējiem.



Grozījums Nr.		71
Regulas priekšlikums
3. pants – 1. daļa – 5. punkts – a apakšpunkts
Regula (ES) 2019/1009
9. pants – 2. punkts – 1. daļa
	

	Komisijas ierosinātais teksts
	Grozījums

	Pirms ES mēslošanas līdzeklis tiek darīts pieejams tirgū, izplatītāji pārliecinās, ka tam līdzi ir interneta adrese vai datu nesējs, kas ļauj piekļūt ES atbilstības deklarācijai, un – attiecīgā gadījumā – citi prasītie dokumenti, tai skaitā ir sniegta informācija, kas minēta 6. panta 7. punktā vai 8. panta 4. punktā, kā tajos precizēts, valodā, kas viegli saprotama galalietotājiem dalībvalstī, kurā ES mēslošanas līdzeklis tiks darīts pieejams tirgū, un ka ražotājs un importētājs ir izpildījuši attiecīgi 6. panta 5. un 6. punkta un 8. panta 3. punkta prasības.”
	Pirms ES mēslošanas līdzeklis tiek darīts pieejams tirgū, izplatītāji pārliecinās, ka tam līdzi ir interneta adrese vai datu nesējs, kas ļauj tieši piekļūt ES atbilstības deklarācijai, un – attiecīgā gadījumā – citi prasītie dokumenti, tai skaitā ir sniegta informācija, kas minēta 6. panta 7. punktā vai 8. panta 4. punktā, kā tajos precizēts, valodā, kas viegli saprotama galalietotājiem dalībvalstī, kurā ES mēslošanas līdzeklis tiks darīts pieejams tirgū, un ka ražotājs un importētājs ir izpildījuši attiecīgi 6. panta 5. un 6. punkta un 8. panta 3. punkta prasības.”



Grozījums Nr.		72
Regulas priekšlikums
3. pants – 1. daļa – 7. punkts
Regula (ES) 2019/1009
16. pants – 5. punkts – 1. daļa
	

	Komisijas ierosinātais teksts
	Grozījums

	ES atbilstības deklarāciju iesniedz mašīnlasāmā un atvērtā formātā, kā noteikts Eiropas Parlamenta un Padomes Direktīvas (ES) 2019/1024* 2. panta 13. un 14. punktā, un tā atbilst prasībām attiecībā uz digitālajām etiķetēm, kas noteiktas 11.b panta 4. punkta a)–d) apakšpunktā.
	ES atbilstības deklarāciju iesniedz mašīnlasāmā formātā, kurā tai var tieši piekļūt.



Grozījums Nr.		73
Regulas priekšlikums
3. pants – 1. daļa – 9. punkts – b apakšpunkts
Regula (ES) 2019/1009
42. pants – 4.a punkts – ievaddaļa
	

	Komisijas ierosinātais teksts
	Grozījums

	Komisija, ievērojot 1. punktu, var arī pieņemt deleģētos aktus, ar ko groza II pielikumu, lai noteiktu kritērijus un metodiku tādu mikroorganismu novērtēšanai, kuri nav uzskaitīti II pielikumā un kurus, ja atbilstība minētajiem kritērijiem tiek pierādīta ES mēslošanas līdzekļa atbilstības novērtēšanā saskaņā ar minēto metodiku, drīkst izmantot par komponentmateriālu ES mēslošanas līdzekļos. Kritēriji un metodika ļauj verificēt, vai mikroorganismi atbilst 1. punkta b) apakšpunkta kritērijiem, un nodrošina vismaz šādu elementu apsvēršanu:
	Komisija, ievērojot 1. punktu, var arī pieņemt deleģētos aktus, ar ko groza II pielikumu, lai noteiktu kritērijus un metodiku tādu mikroorganismu novērtēšanai, kuri nav uzskaitīti II pielikumā un kurus, ja ražotājs pierāda un paziņotās struktūras verificē atbilstību minētajiem kritērijiem ES mēslošanas līdzekļa atbilstības novērtēšanā saskaņā ar minēto metodiku, drīkst izmantot par komponentmateriālu ES mēslošanas līdzekļos. Kritēriji un metodika ļauj paziņotajai struktūrai verificēt, vai mikroorganismi atbilst 1. punkta b) apakšpunkta kritērijiem, un nodrošina vismaz šādu elementu apsvēršanu:



Grozījums Nr.		74
Regulas priekšlikums
3. pants – 1. daļa – 9. punkts – b apakšpunkts
Regula (ES) 2019/1009
42. pants – 4.aa punkts (jauns)
	

	Komisijas ierosinātais teksts
	Grozījums

	
	pantā iekļauj šādu 4.aa punktu:

	
	“4.aa Komisija, ievērojot 1. punktu, var arī pieņemt deleģētos aktus, ar ko groza II pielikumu, lai noteiktu vispārīgus kritērijus un metodiku tādu materiālu un pārstrādes metožu novērtēšanai, kas nav jau uzskaitīti II pielikumā, izņemot mikroorganismus, un ko var izmantot par ES mēslošanas līdzekļu komponentmateriāliem, ja atbilstības novērtēšanā ir pierādīta atbilstība minētajiem kritērijiem. Kritēriji un metodika paredz vismaz to, ka tiek ņemti vērā zinātniska vai tehniska informācija, kas pamato materiālu drošu sagādi, apstrādi un izmantošanu.”



Grozījums Nr.		75
Regulas priekšlikums
3. pants – 1. daļa – 9. punkts – b apakšpunkts
Regula (ES) 2019/1009
42. pants – 4.ab punkts (jauns)
	

	Komisijas ierosinātais teksts
	Grozījums

	
	pievieno šādu 4.ab punktu:

	
	4.ab Līdz [12 mēneši pēc šīs grozošās regulas spēkā stāšanās dienas] Komisija pieņem deleģēto aktu, lai noteiktu kritērijus un metodiku un pēc novērtēšanas izveidotu atbilstošu jaunu kategoriju materiāliem un pārstrādes metodēm, kas nav jau uzskaitīti II pielikumā, izņemot mikroorganismus, kurus var izmantot par komponentmateriāliem ES mēslošanas līdzekļos, ar noteikumu, ka atbilstības novērtējumā ir pierādīta atbilstība minētajiem kritērijiem. Kritēriju un metodikas mērķis ir nodrošināt drošu materiāla sagādi, pārstrādi un izmantošanu. Šo jauno kategoriju nosaka, neskarot citu II pielikumā noteikto komponentmateriālu kategoriju piemērošanu.”



Grozījums Nr.		76
Regulas priekšlikums
3. pants – 1. daļa – 9. punkts – ba apakšpunkts (jauns)
Regula (ES) 2019/1009
42. pants – 5.a punkts (jauns)
	

	Komisijas ierosinātais teksts
	Grozījums

	
	(ba)	pantā iekļauj šādu punktu:

	
	“5.a Šīs regulas nolūkos no dzīvnieku izcelsmes blakusproduktiem atvasinātus produktus, kas tiek izmantoti tikai kā ES mēslošanas līdzekļu komponentmateriāli, var darīt pieejamus tirgū tikai tad, ja tie ir iegūti no dzīvnieku izcelsmes blakusproduktiem vai atvasinātajiem produktiem, kas ražošanas ķēdē ir sasnieguši beigu punktu saskaņā ar Regulas (EK) Nr. 1069/2009 5. panta 2. punktu. Nosakot beigu punktus atvasinātajiem produktiem, kas paredzēti izmantošanai ES mēslošanas līdzekļos, Komisija nodrošina, ka: apstrādes un drošuma kritēriji, kā arī jebkādi nepieciešamie riska mazināšanas pasākumi ir samērīgi un pietiekami, lai nodrošinātu augstu cilvēka veselības un vides aizsardzības līmeni, jo īpaši attiecībā uz izmantošanu mēslošanas nolūkos; attiecīgie kritēriji un pasākumi ir atbilstoši riskiem, ko rada mēslošanas līdzekļu izmantošana augsnē un ūdenī, un c) attiecīgie kritēriji un pasākumi atbilst šīs regulas 42. panta 5. punktā noteiktajām prasībām. Ja esošie deleģētie vai īstenošanas akti, kas pieņemti saskaņā ar Regulu (EK) Nr. 1069/2009, neatbilst minētajiem nosacījumiem, Komisija attiecīgā gadījumā un saskaņā ar minētajā regulā noteiktajām procedūrām tos pārskata un vajadzības gadījumā groza, lai nodrošinātu šādu konsekvenci. Šajā nolūkā Komisija attiecīgā gadījumā lūdz Eiropas Pārtikas nekaitīguma iestādi sniegt zinātniskus atzinumus, lai novērtētu riskus, kas raksturīgi mēslošanas lietojumiem, ņemot vērā iedarbības ceļus, kas atšķiras no tiem, kuri saistīti ar barību vai citiem lietojumiem.”



Grozījums Nr.		77
Regulas priekšlikums
3. pants – 1. daļa – 9. punkts – bb apakšpunkts (jauns)
Regula (ES) 2019/1009
42. pants – 8.a punkts (jauns)
	

	Komisijas ierosinātais teksts
	Grozījums

	
	(bb)	pantam pievieno šādu punktu: “8.a Pirmo deleģēto aktu saskaņā ar 4.a punktu Komisija pieņem līdz... [18 mēneši pēc šīs regulas spēkā stāšanās dienas].



Grozījums Nr.		78
Regulas priekšlikums
3. pants – 1. daļa – 9. punkts – bc apakšpunkts (jauns)
Regula (ES) 2019/1009
49.a pants (jauns)
	

	Komisijas ierosinātais teksts
	Grozījums

	
	(bc)	“49.a pants

	
	Pārskatīšana

	
	Komisija periodiski novērtē, vai prasības, kas reglamentē to materiālu apstrādi, kurus paredzēts izmantot mēslošanas līdzekļos, joprojām ir piemērotas, un vajadzības gadījumā tās pielāgo atbilstoši zinātnes un tehnikas attīstībai, ņemot vērā valstu praksi un Regulas (ES) 2019/1009 mērķus. Šo pārskatīšanu pirmo reizi veic ne vēlāk kā divus gadus pēc šīs grozošās regulas piemērošanas dienas.”



Grozījums Nr.		79
Regulas priekšlikums
3. pants – 1. daļa – 9. punkts – bd apakšpunkts (jauns)
Regula (ES) 2019/1009
49.aa pants (jauns)
	

	Komisijas ierosinātais teksts
	Grozījums

	
	(bd)	Līdz [ievietot datumu: 12 mēneši pēc stāšanās spēkā] Komisija iesniedz Eiropas Parlamentam un Padomei ziņojumu, kurā novērtē prasības mēslošanas līdzekļu maisījumiem, kuru primārais komponents ir viens vai vairāki PFC 4 piederoši augšanas substrāti.

	
	Ziņojumā jo īpaši izvērtē nosacījumus barības vielu satura, pH vērtības vai bioloģiskās aktivitātes koriģēšanai, atjauninātas marķēšanas prasības un atbilstīgas šādu maisījumu atbilstības novērtēšanas procedūras, un vajadzības gadījumā to var pievienot šīs regulas grozījumiem.



Grozījums Nr.		80
Regulas priekšlikums
I pielikums – 1. daļa – 2. punkts
Regula (EK) Nr. 1272/2008
I pielikums – 1.2.1.5. iedaļa
	

	Komisijas ierosinātais teksts
	Grozījums

	(2)	I pielikuma 1.2.1.5. iedaļu svītro;
	(2)	I pielikuma 1.2.1.5. iedaļu aizstāj ar šādu: Teksts uz etiķetes ir salasāms. Šajā iedaļā etiķeti uzskata par salasāmu, ja informācijas fiziskais atveids ir vizuāli pieejams, ko nosaka dažādi elementi, cita starpā rakstzīmju izmērs, burtu atstarpes, atstarpes starp rindām, zīmju līnijas biezums, rakstzīmju krāsa, šrifts, burtu platuma un augstuma attiecība, materiāla virsma un ievērojams kontrasts starp druku un fonu. Tam ir vismaz šādas īpašības: a) drukāts fonam kontrastējošā krāsā; b) izmanto vienu šriftu, kas ir viegli lasāms un bez serifiem; c) atbilstošs burtu atstatums, lai izraudzītais šrifts būtu viegli salasāms; d) rindstarpas ir atbilstošas izraudzītajam šriftam, lai teksts būtu viegli salasāms un teksta rindas nepārklātos; e) rakstzīmju izmērs ir atbilstošs marķējuma izmēram un nepieciešamajiem marķējuma elementiem, kā arī paredzētajam lietotājam. Vielām vai maisījumiem, ko dara pieejamus tirgū plašai sabiedrībai, 17. panta 1. punktā minētajos marķējuma elementos izmanto tādu burtu izmēru, kurā x-augstums ir 1,2 mm vai lielāks. Tomēr, ja iepakojuma saturs nepārsniedz 125 ml, 17. panta 1. punktā minētajos marķējuma elementos var izmantot tādu burtu izmēru, kurā x-augstums ir 0,9 mm vai lielāks. Šos raksturlielumus sīkāk precizē ECHA norādījumos par salasāmību un etiķetes noformējumu, kas jāizstrādā saskaņā ar šo regulu. Atbilstību šai iedaļai novērtē, pamatojoties uz marķējuma vispārējo salasāmību, un piemēro saderīgi ar iepakojuma fiziskajām īpašībām un tehniskajiem ierobežojumiem, tai skaitā izmēru, kā arī ar paredzēto lietotāju.



Grozījums Nr.		81
Regulas priekšlikums
I pielikums – 1. daļa – 3. punkts
Regula (EK) Nr. 1272/2008
I pielikums – 1.5.1.2. iedaļa
	

	Komisijas ierosinātais teksts
	Grozījums

	1.5.1.2.	Ja piemēro 1.5.1.1. iedaļu, uz jebkāda iekšējā iepakojuma etiķetes norāda vismaz bīstamības piktogrammas, signālvārdu, 18. panta 2. punktā minēto produkta identifikatoru – vielām, vai 18. panta 3. punkta a) apakšpunktā minēto tirdzniecības nosaukumu vai apzīmējumu – maisījumiem un vielas vai maisījuma piegādātāja nosaukumu un digitālo kontaktinformāciju.;
	1.5.1.2.	Ja piemēro 1.5.1.1. iedaļu, uz jebkāda iekšējā iepakojuma etiķetes norāda vismaz bīstamības piktogrammas, signālvārdu, 18. panta 2. punktā minēto produkta identifikatoru — vielām, vai 18. panta 3. punkta a) apakšpunktā minēto tirdzniecības nosaukumu vai apzīmējumu — maisījumiem un vielas vai maisījuma piegādātāja nosaukumu un digitālo kontaktinformāciju un tālruņa numuru, ja vien šis tālruņa numurs nav tieši pieejams, izmantojot digitālo kontaktinformāciju.;



Grozījums Nr.		82
Regulas priekšlikums
I pielikums – 1. daļa – 5. punkts
Regula (EK) Nr. 1272/2008
I pielikums – 1.5.2.4.1. iedaļa – b punkts
	

	Komisijas ierosinātais teksts
	Grozījums

	(b)	vielai vai maisījumam ir vajadzīgs marķējums saskaņā ar II pielikuma 1. vai 2. daļu, izņemot II pielikuma 2. daļas 2.8. iedaļu, un viela vai maisījums nav klasificēts nevienā no šādām bīstamības klasēm un kategorijām:
	(b)	vielai vai maisījumam ir vajadzīgs marķējums saskaņā ar II pielikuma 1. vai 2. daļu, un viela vai maisījums nav klasificēts nevienā no šādām bīstamības klasēm un kategorijām:



Grozījums Nr.		83
Regulas priekšlikums
I pielikums – 1. daļa – 7. punkts
Regula (EK) Nr. 1272/2008
I pielikums – 1.5.2.4.3. iedaļa – b punkts
	

	Komisijas ierosinātais teksts
	Grozījums

	(b)	vielai vai maisījumam nav nepieciešams marķējums saskaņā ar II pielikuma 1. vai 2. daļu, izņemot II pielikuma 2. daļas 2.8. iedaļu;
	(b)	vielai vai maisījumam nav nepieciešams marķējums saskaņā ar II pielikuma 1. vai 2. daļu;



Grozījums Nr.		84
Regulas priekšlikums
I pielikums – 1. daļa – 7.a punkts (jauns)
Regula (EK) Nr. 1272/2008
I pielikums – 1.5.2.4.3.a iedaļa (jauna)
	

	Komisijas ierosinātais teksts
	Grozījums

	
	(7a)	I pielikumā pievieno 1.5.2.4.3.a iedaļu: “Ja piemēro 1.5.2.4.3. iedaļu, uz iepakojuma etiķetes norāda 18. panta 2. punktā minēto produkta identifikatoru vielām, vai 18. panta 3. punkta a) apakšpunktā minēto tirdzniecības nosaukumu vai apzīmējumu maisījumiem un attiecīgā gadījumā bīstamības piktogrammas “GHS01” vai “GHS05”;”



Grozījums Nr.		85
Regulas priekšlikums
I pielikums – 1. daļa – 7.b punkts (jauns)
Regula (EK) Nr. 1272/2008
I pielikums – 1.5.2.5.a. iedaļa (jauna)
	

	Komisijas ierosinātais teksts
	Grozījums

	
	(7b)	pievieno šādu I pielikuma 1.5.2.5.a iedaļu: Tintes kasetņu marķēšana, ja to saturs nepārsniedz 150 ml.

	
	1.5.2.5.a.1. Regulas 17. pantā noteiktos etiķetes elementus var samazināt saskaņā ar 1.5.2.5.a.2. iedaļu un 1.5.2.5.a.3. iedaļu, ja:

	
	(a) tintes kasetnes saturs nepārsniedz 150 ml;

	
	(b) ārējais iepakojums atbilst 17. pantā izklāstītajiem noteikumiem un

	
	(c) informāciju par bīstamību uz ārējā iepakojuma glabā pie printera.

	
	1.5.2.5.a.2. Ja ir piemērojama 1.5.2.5.a.1. iedaļa, uz tintes kasetnes etiķetes un jebkāda starpiepakojuma norāda vismaz:

	
	(a) produkta identifikatoru vielām saskaņā ar 18. panta 2. punktu un maisījumiem saskaņā ar 18. panta 3. punktu;

	
	(b) attiecīgā gadījumā piktogrammas;

	
	(c) attiecīgā gadījumā individuālo maisījuma identifikatoru;

	
	(d) piegādātāja nosaukumu, reģistrēto nosaukumu vai preču zīmi un

	
	(e) tālruņa numuru vai digitālo kontaktinformāciju.

	
	1.5.2.5.a.3. Ja ir piemērojama 1.5.2.5.a.1. iedaļa un tintes kasetnes saturs nepārsniedz 30 ml, 1.5.2.5.a.1. iedaļā prasīto informāciju var samazināt vēl vairāk un uz tintes kasetnes etiķetes norāda vismaz:

	
	(a) produkta identifikatoru vielām saskaņā ar 18. panta 2. punktu un maisījumiem saskaņā ar 18. panta 3. punktu un

	
	(b) attiecīgā gadījumā šādas piktogrammas: “GHS01”, “GHS05”, “GHS06”, “GHS08”. “GHS07”, “GHS09”, ja ir piešķirtas vairāk nekā divas piktogrammas, piktogrammām “GHS06” un “GHS08” ir priekšroka salīdzinājumā ar piktogrammām “GHS01” un “GHS05”.



Grozījums Nr.		86
Regulas priekšlikums
I pielikums – 1. daļa – 8. punkts
Regula (EK) Nr. 1272/2008
I pielikums – 1.6. iedaļa – ba punkts (jauns)
	

	Komisijas ierosinātais teksts
	Grozījums

	
	(ba)	piegādātāja(-u) tālruņa numurs saskaņā ar 17. panta 1. punkta a) apakšpunktu un — attiecīgā gadījumā —, I pielikuma 1.5.1.2. iedaļas 25. panta 6. punktu;



Grozījums Nr.		87
Regulas priekšlikums
I pielikums – 1. daļa – 9. punkts
Regula (EK) Nr. 1272/2008
I pielikums – 5. daļa – b punkts
	

	Komisijas ierosinātais teksts
	Grozījums

	(b)	Attiecībā uz vielām vai maisījumiem, ko piegādā uzpildes stacijā un iesūknē tieši transportlīdzeklī iebūvētā tvertnē, no kuras vielu vai maisījumu parasti nav paredzēts iztukšot, 17. panta c)–h) punktā minētos etiķetes elementus norāda redzamā vietā uz attiecīgā sūkņa. Etiķetes elementi, kas minēti 25. panta 7. punktā, ir skaidri un neizdzēšami.
	(b)	Attiecībā uz vielām vai maisījumiem, ko piegādā degvielas uzpildes stacijā, turpmāk norādītos 17. panta 1. punkta c)–h) punktā minētos etiķetes elementus norāda redzamā vietā uz attiecīgā sūkņa vai tā tuvumā. Etiķetes elementi, kas minēti 25. panta 7. punktā, ir skaidri un neizdzēšami.



Grozījums Nr.		88
Regulas priekšlikums
IV pielikums – 1. daļa – 2. punkts – a apakšpunkts
Regula (ES) 2019/1009
II pielikums – II daļa – MATERIĀLI, KAS IR NEAPSTRĀDĀTAS VIELAS UN MAISĪJUMI
	

	Komisijas ierosinātais teksts
	Grozījums

	(a)	“CMC 1: MATERIĀLI, KAS IR NEAPSTRĀDĀTAS VIELAS UN MAISĪJUMI” 2. punktu svītro;
	(a)	“CMC 1: MATERIĀLI, KAS IR NEAPSTRĀDĀTAS VIELAS UN MAISĪJUMI” 2. punktu aizstāj ar šādu:

	
	(a) vielām, kas Regulas (EK) Nr. 1272/2008 VI pielikuma 3. daļā ir klasificētas šādās bīstamības klasēs vai kategorijās:

	
	– cilmes šūnu mutagenitāte, 1.A vai 1.B kategorija;

	
	– kancerogēniskums, 1.A vai 1.B kategorija;

	
	– toksiskums reproduktīvai sistēmai, 1.A vai 1.B kategorija;

	
	– toksiska ietekme uz īpašu mērķorgānu (atkārtota iedarbība), 1. kategorija,

	
	– endokrīnā disrupcija attiecībā uz cilvēka veselību, 1. kategorija;

	
	– endokrīnā disrupcija attiecībā uz vidi, 1. kategorija; un

	
	– noturīgas, bioakumulatīvas un toksiskas vai ļoti noturīgas un ļoti bioakumulatīvas īpašības,

	
	kuru faktiskais tirgū laistais daudzums ir mazāks par 10 tonnām gadā un kuras atsevišķi vai maisījumā apzināti iestrādātas ES mēslošanas līdzeklī koncentrācijā, kas ir vienāda ar vai mazāka par Regulas (EK) Nr. 1272/2008 11. panta 3. punktā noteiktajām vispārīgajām robežvērtībām, ir reģistrētas, ievērojot Regulu (EK) Nr. 1907/2006, dokumentācijā iekļaujot:

	
	i) informāciju, kas paredzēta Regulas (EK) Nr. 1907/2006 VI un VII pielikumā un, ciktāl tas ir būtiski un pieejami, VIII pielikumā, pamatojoties uz pieejamajiem datiem, alternatīvām metodēm saskaņā ar 13. pantu un pielāgojumiem saskaņā ar XI pielikumu, un jaunu testu veikšanu ar mugurkaulniekiem tikai kā galējo līdzekli un attiecīgā gadījumā, un

	
	ii) ķīmiskās drošības pārskatu saskaņā ar Regulas (EK) Nr. 1907/2006 14. pantu, kas attiecas tikai uz iedarbības scenārijiem saistībā ar agronomisko izmantošanu un vidi, ja vien uz to nepārprotami neattiecas viens no reģistrācijas pienākumu atbrīvojumiem, kas paredzēti Regulas (EK) Nr. 1907/2006 9. pantā (PPORD), ko izmanto tikai zinātniskajai pētniecībai un izstrādei, Regulas (EK) Nr. 1907/2006 IV pielikumā vai minētās regulas V pielikuma 6., 7., 8., 9. vai 10 9. punktā (tikai attiecībā uz magnēziju).

	
	(b) Uz polimēriem a) punkta prasība neattiecas.



Grozījums Nr.		89
Regulas priekšlikums
IV pielikums – 1. daļa – 2. punkts – f apakšpunkts
Regula (ES) 2019/1009
II pielikums – II daļa – CMC 8: BARĪBAS ELEMENTU POLIMĒRI
	

	Komisijas ierosinātais teksts
	Grozījums

	1.	ES mēslošanas līdzeklis drīkst saturēt polimērus, kas sastāv vienīgi no kategorijas “CMC 1” 1. punktā izklāstītiem kritērijiem atbilstošām monomērām vielām, ja polimerizācijas nolūks ir kontrolēt barības elementu izdalīšanos no vienas vai vairākām monomērām vielām.;
	1.	ES mēslošanas līdzeklis drīkst saturēt polimērus, kas sastāv vienīgi no kategorijas “CMC 1” 1. punktā izklāstītiem kritērijiem atbilstošām monomērām vielām, ja polimerizācijas nolūks ir kontrolēt barības elementu izdalīšanos no vienas vai vairākām monomērām vielām. Polimērs papildus var veikt citas funkcijas ar nosacījumu, ka tas nemaina produkta drošuma raksturlielumus un neapdraud kontrolētas izdalīšanās funkciju.;

